sagorsarker/bangla-wikipedia huggingface dataset:
কিরপা

কিরপা একপ্রকার গুল্ম জাতীয় চিরহরিৎ উদ্ভিদ যা বাংলাদেশের সুন্দরবনে অহরহ দেখা যায়। এটি Combretaceae পরিবারের সদস্য, বৈজ্ঞানিক নাম: "Lumnitzera recemosa"।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
শাখা-প্রশাখায় ঝাঁকালো এই গাছ লম্বায় গড়ে ৬ থেকে ৮ মিটার পর্যন্ত হয়ে থাকে। গাছের গোড়ায় শ্বাসমূল থাকে। এর বাকল ধূসর বর্ণ। পাতা ক্ষুদ্রাকিৃতি, বেশ পুরু এবং রসপূর্ণ তবে ফণিমনসার মতো ভঙ্গুর। পাতা ডিম্বাকৃতির হয়ে থাকে। মার্চ-এপ্রিল মৌসুমে ছোট ছোট সাদা রঙের ফুল ফোটে। এই গাছের দিকে তাকালে, দেখা যাবে তার চারপাশে সুন্দরভাবে ছড়িয়ে আছে গাছের মতোই শ্বাসমূল। এদের ফল সাধারণত চ্যাপ্টা এবং সরু হয়, ওজনেো খুব হালকা। এই গাছ অভিযোজন প্রক্রিয়ার মাধ্যমে বংশবৃদ্ধি করে থাকে।
অরণি

অরণি বিংশ শতাব্দীর মাঝামাঝি ভাগে কলকাতা থেকে প্রকাশিত সাপ্তাহিক পত্রিকা। সত্যেন্দ্রনাথ মজুমদারের সম্পাদনায় এ পত্রিকাটির প্রকাশনা শুরু হয়েছিল ১৯৪১ খ্রিষ্টাব্দে। “অরণি” একটি রাজনীতি ও সংস্কৃতিমূলক সাময়িকপত্র, যার অভীষ্ট ছিল একটি গণতান্ত্রিক সমাজব্যবস্থা এবং মানুষের স্বাধীনতা। এই পত্রিকাটি সমাজতন্ত্রিক আদর্শে উজ্জীবিত ছিল, এবং এর কৌশল ছিল ফ্যাসিবাদের বিরোধিতা। বাংলার ফ্যাসিবাদবিরোধী সাহিত্যিকরা এই পত্রিকার সংগে সম্পৃক্ত হয়েছিলেন। কালক্রমে এটি ভারতের কমিউনিস্ট পার্টির একটি মুখপত্র হয়ে দাঁড়ায়।
কুটুম কাঁটা

কুটুম কাঁটা বা নাটাল কাঁটা বীরুৎ জাতীয় উদ্ভিদ যা বাংলাদেশের সুন্দরবনে অহরহ দেখতে পাওয়া যায়। এছাড়া এটি ঢাকার পার্শ্ববর্তী এলাকা, খুলনা, টাঙ্গাইল, পাবনা এবং উত্তরবঙ্গের বিভিন্ন জেলায় দেখা যায়। এর বৈজ্ঞানিক নাম "Caesalpinia crista". এরা Caesalpiniacceae পরিবারের অন্তর্ভুক্ত। এর বীজ অলংকারের উপকরণ হিসেবে ব্যবহৃত হয়। প্রাচীন ভারতে ওজন মাপার জন্যে এর বীজের ব্যবহার ছিল।
কুটুম কাঁটা আরোহী লতা। পাতা সবুজ বর্ণ, আকার যৌগিক। কাণ্ড তীক্ষ্ম কাঁটাযুক্ত হয়ে থাকে। এ লতার হলুদ বর্ণ ফুল হয়ে থাকে। শাখার অগ্রভাবে ফুল গুচ্ছাকারে সজ্জিত থাকে। এই উদ্ভিদের ফল চ্যাপটা আকৃতির, দৈর্ঘে চার থেকে সাত সেন্টিমিটার এবং প্রস্থে দুই থেকে তিন সেন্টিমিটার। ফলে একটি বা দুটি বীজ থাকে। বীজ কৃষ্ণবর্ণ, গোলাকৃতি। এটি একটি ভেষজ উদ্ভিদ। নানা রোগে এবং প্রতিষেধক হিসেবে এটি বহুল ব্যবহৃত হয়।
অনির্বাণ

শ্রী অনির্বাণ বা নরেন্দ্রচন্দ্র ধর বিংশ শতাব্দীর একজন পণ্ডিত সন্ন্যাসী। তার জন্ম ১৮৯৬ খ্রিষ্টাব্দে। ১৯৭৮ খ্রিষ্টাব্দে ৮২ বৎসর বয়সে তার প্রয়াণ হয়। তিনি নিগমানন্দ সরস্বতীর কাছে প্রথমে ব্রহ্মচর্য ও পরে সন্ন‍্যাস দীক্ষা নিয়েছিলেন। তিনি বেদে ভাষ্য (ব্যাখ্যা) তৈরী করেছিলেন, যা পাঠক ও শাস্ত্রজ্ঞদের নিকট বিশেষভাবে সমাদৃত হয়েছিল। এই ব্যাখ্যা তিন খণ্ডে সজ্জিত "বেদ মীমাংসা" নামীয় গ্রন্থে প্রকাশিত হয়েছিল। একজন ফরাসী নারী তার শিষ্যা ছিলেন, নাম মাদাম রেঁমো। মাদাম রেঁমো লিখিত "টু লিভ উইদিন " (ইং:To Live Within) গ্রন্থে শ্রী অনির্বাণ-এর আধ্যাত্বিক জীবনের বিশদ বিবরণ পাওয়া যায়।
শ্রী অনির্বাণের জন্ম বাংলাদেশের ময়মনসিংহে। তার পিতা রাজচন্দ্র সন্ন্যাস জীবনযাপন করার জন্য সমগ্র পরিবারসহ তান্ত্রিক যোগী নিগমানন্দের শিষ্যত্ব গ্রহণ করে আসমের কোকিলামুখ চলে যান। নরেন্দ্রচন্দ্র ময়মনসিংহ সিটি স্কুল থেকে এন্ট্রান্স এবং ঢাকা থেকে এই.এ ও বি.এ. পরীক্ষায় অসাধারণ কৃতিত্বের সঙ্গে উত্তীর্ণ হন। কলকাতা সংস্কৃত কলেজ থেকে বেদ ও মীমাংসা নিয়ে এম.এ. পরীক্ষায় প্রথম শ্রেণিতে প্রথম স্থান অধিকার করেন।
আবদুল আলী গারুলী ও নিবারণসুন্দরীর পুথি

আবদুল আলী গারুলী ও নিবারণসুন্দরীর পুথি ঊনবিংশ শতকের শেষভাগে বা বিংশ শতকের প্রথম লিখিত ও প্রকাশিত একটি বাংলা গাথা।, এর রচয়িতার নাম মুন্সী মোহাম্মদ ইউনুছ। এ আখ্যানের নায়ক আবদুল আলী যে গারুলী অর্থাৎ সাপের সাপের ওঝা। অন্যদিকে নায়িকা হলো নিবারণসুন্দরী। নিবারণসুন্দরী বেদের মেয়ে। আবদুল আলী গারুলী কী করে বেদের মেয়ে নিবারণসুন্দরীকে পেল, নিবারণসুন্দরী কীভাবে সাপে কাটার থেকে তার প্রেমভিখারী গারুলীকে রক্ষা করলো তাই নিয়ে একটি বাজার চলতি কেচ্ছার ওপর ভিত্তি করে এই গাথার রংফলানো কাহিনী গড়ে উঠেছে। একটি অলৌকিক সাপের বর্ণনা আছে যার দৈর্ঘ্য ৪৫ হাত, এবং নিঃশ্বাস বাষাপীয় ইঞ্জিনের মতো প্রবল শব্দময়। এই পুথিতে স্বপ্ন ও বাস্তবের সহঅবস্থান লক্ষ্য করার মতো।
খোকাখুকু

খোকাখুকু বিংশ শতকের প্রথমভাগে প্রকাশিত একটি শিশুতোষ পত্রিকা। এটি প্রথম প্রকাশিত হয় ১৯২৩ খ্রিষ্টাব্দে, কলকাতা থেকে। এ পত্রিকাটির প্রতিষ্ঠাতা সম্পাদক ছিলেন নিশিকান্ত সেন। এই শিশু পাঠ্য পত্রিকাটি অল্প সময়ে পাঠকপ্রিয়তা অর্জন করতে সক্ষম হয়েছিল।
জোয়ান (উদ্ভিদ)

জোয়ান (বৈজ্ঞানিক নাম: "Trachyspermum ammi") হচ্ছে অ্যাপিয়াসি পরিবারের অন্তর্ভুক্ত বর্ষজীবি উদ্ভিদ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
এটি দেখতে অনেকটা ধনে গাছের মতো। জোয়ান গাছ প্রায় ১ গজ লম্বা হয়ে থাকে। এর ফুল দেখতে সাদা বর্ণ। বীজ রাঁধুনি ফুলের মতো। স্বাদ ঝাঁঝালো, গন্ধ তীব্র, অস্বস্তিকর।
জোয়ান মূলত পেটের রোগের জন্য প্রচলিত আয়ুর্বেদিক ঔষধ ব্যবহার করা হয়। এটি বদহজম এবং পেট ফাঁপা সারাতে কার্যকরী। এটি পরিষ্কারক হিসাবে ব্যবহার করা হয়। অম্লতা কমাতে এটি ঔষধ হিসাবে কাজ করে।
জিনিয়া

জিনিয়া (বৈজ্ঞানিক নাম "Zinnia elegans" ইংরেজি নাম: Zinnia) মূলত এর বাহারী রঙের ফুল হিসেবে সুপরিচিত । Asteraceae পরিবারের অন্তর্ভুক্ত একটি বিরুৎ প্রজাতির উদ্ভিদ। জিনিয়া সাদা , হলুদ , লাল , বাদামী , বেগুনী , কমলা , সবুজ হরেক রঙের হয়ে থাকে ।
মূলত: মেক্সিকোর এ মনোরম ফুলটি এখন সারা পৃথিবীতে চাষ করা হয় । অন্তত ২০ প্রজাতির জিনিয়া এ যাবৎ চিহ্নিত হয়েছে । মৌসুমী ফুল হিসেবে বহুল পরিচিত। এটি মেক্সিকোতে আদি হলেও এটি অনেক জায়গায় শোভাময় হিসাবে লাগিয়ে থাকে। দক্ষিণ এবং মধ্য আমেরিকা, ওয়েস্ট ইন্ডিজ, আমেরিকা, অস্ট্রেলিয়া এবং ইতালিতে ছড়িয়ে ছিটিয়ে থাকা বিভিন্ন স্থান। বাগান ও প্রতিষ্ঠানের প্রাকৃতিক শোভাধারণ করে।
টোটালফোরসভারেটস স্কুইডসেন্ট্রাম

টোটালফোরসভারেটস স্কুইডসেন্ট্রাম (স্কুইডসি) () হল সুইডীয় সামরিক বাহিনী যাদের সিবিআরএন প্রতিরক্ষার বিশেষ প্রশিক্ষণ রয়েছে। এই প্রশিক্ষণ সেনাবাহিনী, নৌবাহিনী এবং বিমানবাহিনীর থাকে। ১৯৫৩ সাল থেকে এই বাহিনী বিভিন্ন রূপে কাজ করেছে। টোটালফোরসভারেটস স্কুইডসেন্ট্রাম উমিয়া গ্যারিসন (উমিস্তান হিসেবেও পরিচিত)-এ অবস্থিত ভ্যাস্টারবটেনসগ্রুপেন (ইউজি ৬১) এর সাথে একত্রে কাজ করে যা পূর্বে ভ্যাস্টারবটেনস রেজিমেন্তে হিসেবে ব্যবহৃত হত।
১৯৩০ সালের দিকে সুইডীয় সামরিক বাহিনীতে যোগদান করা গ্যাস টেকনিশিয়ানদের থেকেই এই বাহিনীর উৎপত্তি হয়। ১৯৫৩ সালে রোজেনবার্গে "ইনফ্যান্টারিয়েটস স্ট্রিডস্কোলা" (পদাতিক কম্ব্যাট স্কুল) (ইনফ্যাস) এর অন্তর্গত "আর্মেনস স্কুইডস্কোলা" গঠিত হয়। যখন ইনফ্যাস লিঙ্কোপিং-এ সরিয়ে নেয়া হয়, তখন "স্কুইডস্কোলা" সুইডীয় লাইফ গার্ড (আই ১)-এ রূপান্তরিত হয়। এর প্রাক্তন অবস্থান ছিল উলরিক্সডালে।
১৯৬৮ সালে স্কুল নতুন দায়িত্ব পায় এবং নাম পরিবর্তিত হয়ে ডিফেন্স সুরক্ষা স্কুল (রক্ষণ) হয়। ১৯৭০ সাল স্কুলসহ সুইডীয় লাইফ গার্ডকে কুংসাঙ্গেন-এ সরিয়ে নেয়া হয়। ১লা জুলাই। ১৯৮৮ সালে স্কুলটি সুইডীয় লাইফ গার্ড থেকে পৃথক হয়ে যায় এবং এর সাথে সাথেই এটি টোটালফোরসভারেত-এর ওপর গুরুত্বারোপ করে। এই প্রাতিষ্ঠানিক পরিবর্তনের ফলে স্কুলের নাম পরিবর্তিত হয়ে টোটালফোরসভারেটস স্কুইডস্কোলা হয়।<ref name="prop. 1987/88:112"></ref>
এরপরে পার্লামেন্ট সরকারি বিল ১৯৮৭/৮৮:১১২ এর পক্ষে ভোটদান করে এবং ঠিক করা হয় ১৯৯২ সালে একে উমিয়া গার্নিসনে পুনঃস্থানান্তর করা হবে।
২৭শে জুলাই, ২০০৯ সালে কনস্ক্রিপ্টের শেষ ব্যাচ তাদের প্রশিক্ষণ শুরু করে। তাদের প্রশিক্ষণ টোটালফোরসভারেটস স্কুইডসেন্ট্রাম-এর সিয়ে কোম্পানিতে ঘটে। পরবর্তীতে এর ভারমুক্তি ঘটে ১৭ই জুন, ২০১০ সালে।
অধিকাংশ সুইডীয় সিবিআরএন-এর অভিজ্ঞতা বর্তমানে উমিয়ায় রয়েছে যেখানে ২০০৮ সালের শরৎ থেকে স্কুইডসি ইউরোপীয় সিবিআরএনই কেন্দ্রের অংশ হিসেবে গড়ে উঠেছে। এরমধ্যে সুইডীয় ডিফেন্স রিসার্চ এজেন্সি (এফওআই), উমিয়া বিশ্ববিদ্যালয়, ভ্যাস্টারবটেন কান্ট্রি কাউন্সিল এবং উমিয়া মিউনিসিপ্যালিটি রয়েছে।
২০১০ এর শেষের দিকে সুইডীয় সরকার ঠিক করে যে স্কুইডসির অভ্যন্তরীণ সুবিধা বৃদ্ধির লক্ষ্যে সিবিআরএন-এর দিকে তারা ফোকাস করবে। এটি সিবিআরএন এর উপাদানগুলোর প্রশিক্ষণের নিরাপত্তা বাড়িয়ে তোলে। প্রায় ৮০ মিলিয়ন অর্থ এই কাজে ব্যবহৃত হয়েছিল।
জায়ফল

জায়ফল হল "Myristica" গণের বেশ কয়েকটি প্রজাতির বীজ বা গুঁড়ো মশলা। এর , ইন্দোনেশিয়ায় "pala"। এটি ফলের দুটি প্রজাতি – অন্যটি ()। এই দুটিই হচ্ছে "Myristica" গণের প্রজাতি যাদের থেকে এক রকমের সুগন্ধি মসলা পাওয়া যায়। সবচেয়ে বাণিজ্যিকভাবে গুরুত্বপূর্ণ প্রজাতি হচ্ছে জয়ত্রি বা "Myristica fragrans". এটি ইন্দোনেশিয়ার মালাক্কা ও বান্দা দ্বীপে পাওয়া যায়।
হজম শক্তি বৃদ্ধি করে।
স্পার্কেন

স্পার্কেন () হ্যামম্যাগাসিনেট এবং উমিয়া ডাউনটাউনের উমিয়া নদীর মাঝে একধরনের স্কেট পার্ক। পার্কটি টেগসব্রোন-এর ঠিক নিচেই অবস্থিত যা ই৪ এবং ই১২র ওপরে রয়েছে। পার্কটি প্রায় ১২০ মিটার দৈর্ঘ্যবিশিষ্ট এবং ২০ মিটার প্রস্থবিশিষ্ট। পার্কের নাম () একটি প্রতিযোগিতা থেকে এসেছে। পার্কটির প্রধান বিষয়গুলো একটি রেফারেন্স দল এবং কানাডীয় ডিজাইন কোম্পানি নিউ লাইন স্কেটপার্ক্স আইএনসি এর শেষ ডিজাইন করে। পার্কটি সম্পূর্ণরূপে কনক্রিট দ্বারা গঠিত এবং এর সাথে রয়েছে তথাকথিত রেল এবং একটি পার্শ্ববর্তী বেড়া দ্বারা ঘেরাও করা। ২০০৯ সালে পার্কের কাজ শেষ হয় এবং তখন এর প্রথমাংশ উমিয়ার একটি বড় প্রধান অবকাঠামোগত প্রকল্প ছিল যা শহরের কেন্দ্রের বেশকিছু অংশ পুনর্গঠন করে। এই প্রকল্পের নাম ছিল "সেতুর মধ্যকার শহর" (Staden mellan broarna)। পার্কটি সুইডীয় আপার নরল্যান্ড স্থপতি সংগঠনের পুরস্কার লাভ করে (২০১২)।
ককাস

ককাস (ইং: Caucus) মার্কিন যুক্তরাষ্ট্রের রাজনৈতিক পরিমণ্ডলে বহুল ব্যবহৃত একটি পারিভাষিক শব্দ যার অর্থ হলো কোন রাজনৈতিক দলের মধ্যকার একটি সুনির্দ্দিষ্ট গোষ্ঠী বা চক্র যেটি বিশেষ একটি বিষয়ে নীতিনির্ধারণী কার্য সম্পাদনে নিযুক্ত। আদিতে কেবল নির্বাচনে দলীয় প্রার্থী মনোনয়নের জন্য "ককাস" গঠন করা হতো। মার্কিন যুক্তরাষ্ট্রের কংগ্রেসে বহুদলীয় "ককাস" আছে যারা কোন একটি নির্দ্দিষ্ট বিষয়ে নীতিনির্ধারণী কার্যাদি সম্পাদন করে থাকে। যেমন বাংলাদেশ বিষয়ক ককাস। বর্তমানে পৃথিবীর বেশ কয়েকটি দেশে "ককাস" শব্দটি ব্যবহৃত হয় যার মধ্যে রয়েছে অস্ট্রেলিয়া, দক্ষিণ আফ্রিকা ইত্যাদি।
কপালাঙ্ক

কপালাঙ্ক (ইং:Cephalic index ) মানুষের করোটির আকার পরিমাপের একক। নৃতত্ত্ববিদরা কপালঙ্ক ব্যবহার করে বিভিন্ন স্থানে প্রাপ্ত বিভিন্ন সময়কার করোটি তুলনা করে থাকেন। ভ্রূ'র ওপর মস্তকের প্রস্থকে দৈর্ঘ্য দিয়ে ভাগ ক'রে ভাগফলকে সঙ্গে ১০০ দিয়ে গুন করলে সে সংখ্যা পাওয়া যায় সেটিই সংশ্লিষ্ট করোটির 'কপালাঙ্ক'।, কপালাঙ্ক কেবল মানুষ নয়, সকল প্রাণির করোটির তুলনামূলক পরিমাপের জন্য ব্যবহৃত হয়।
কপালঙ্কের ভিত্তিতে করোটির শ্রেণী বিভাজন করা হয়। যেমন:
ওঝা

ওঝা (বা সাপুড়ে) সাপে কাটা মানুষের ডাক্তার। যে সকল ব্যক্তি মন্ত্রতন্ত্রের দ্বারা যে সাপের বিষের চিকিৎসা করে তাদের “ওঝা” হিসেবে অভিহিত করা হয়। সাপুড়ে জনগোষ্ঠীর একাংশ ওঝা নামে পরিচিত। বলা হয়ে থাকে যে ওঝা সাপের বিষ “নামিয়ে দেয়”। ওঝা’র কার্যকলাপের বৈজ্ঞানিক ভিত্তি নেই। অনেক ওঝা দাবী করে যে তারা ভূত-প্রেতের আছর সারিয়ে তুলতে পারে।
কটকটি ব্যাঙ

কটকটি ব্যাঙ বা ভাসা ব্যাঙ (বৈজ্ঞানিক নাম: "Euphlyctis cyanophlyctis") (ইংরেজি: common skittering frog, studded frog বা Indian skipper frog) পরিবারের অর্ন্তগত Euphlyctis গণের একটি সাধারণ ব্যাঙ।
দক্ষিণ এশিয়া অঞ্চল, বিশেষত: বাংলাদেশ, ভারত, মায়ানমার প্রভৃতি দেশে এই ব্যাঙ প্রচুর দেখা যায়। এদের সচরাচর জলাশয়ের কিনারায় দেখা যায় এবং বেশির ভাগসময় শুধু এদের চোখ পানির ওপর ভেসে থাকে। বিরক্ত করা হলে এরা 'কটকট' শব্দ করে জলাশয়ের গভীরে চলে যায় এবং এই শব্দ থেকেই এদের এমন নামকরণ হয়েছে। কটকটি ব্যাঙকে পানির বাইরে তেমন একটা দেখা যায় না।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল ২ অনুযায়ী প্রজাতিটি সংরক্ষিত।
ম্যালথাসের তত্ত্ব

ম্যালথাসের তত্ত্ব () একটি জনসংখ্যা বিষয়ক তত্ত্ব যার প্রস্তাব হলো খাদ্যশস্যের উৎপাদন যখন গাণিতিক হারে বৃদ্ধি পায় তখন জনসংখ্যা বৃদ্ধি পায় জ্যামিতিক হারে। ইংরেজ অর্থনীতিবিদ টমাস রবার্ট ম্যালথাস উনিশ শতকের প্রথমভাগে এই তত্ত্ব প্রচার করেন। এই তত্ত্ব অনুসারে স্বাভাবিক নিয়মে জনসংখ্যা বৃদ্ধি পেলে খাদ্যসংকট এমনকী দুর্ভিক্ষ অবশ্যম্ভাবী। এই কারণে ম্যালথাস মনে করতেন যে দুর্ভিক্ষ প্রতিরোধের জন্য জন্ম নিয়ন্ত্রণ অপরিহার্য। জন্ম নিয়ন্ত্রণ করা না-গেলে দুর্ভিক্ষের কারণে মানুষ মারা পড়বে এবং এভাবেই জনসংখ্যা উল্লেখযোগ্যভাবে হ্রাস পাবে। ১৭৯৮ খ্রিস্টাব্দে ম্যালথাস তাঁর "অ্যান এসে অন দি প্রিন্সিপ্ল অব পপলেশান" (ইং: An Essay on the Principle of Population) প্রকাশ করেন। এই গ্রন্থে তিনি লেখেন:
এডগার ব্রাইট উইলসন

এডগার ব্রাইট উইলসন একজন মার্কিন রসায়নবিজ্ঞানী।
উইলসন ১৯০৮ সালের ১৮ ডিসেম্বর টেনেসীর গ্যালাটিনে জন্মগ্রহণ করেন। তিনি প্রিন্সটন বিশ্ববিদ্যালয় থেকে ১৯৩০ সালে বিএ এবং ১৯৩১ সালে এমএ এবং ১৯৩৩ সালে ক্যালিফোর্নিয়া ইনস্টিটিউট অফ টেকনোলজি থেকে পিএইচডি ডিগ্রি অর্জন করেন।
কোলা ব্যাঙ

কোলা ব্যাঙ (বৈজ্ঞানিক নাম: "Hoplobatrachus tigerinus") (ইংরেজি: Bull frog বা Indian bull frog) বড় আকারের একটি অতি পরিচিত ব্যাঙ যা বাংলাদেশের সর্বত্রই দেখা যায়। এটি সোনা ব্যাঙ,হোলা ব্যাঙ বা ভাউয়া ব্যাঙ নামেও পরিচিত। বাংলাদেশ ছাড়াও ভারত, মায়ানমার, পাকিস্তান, নেপাল ও আফগানিস্তানে এই ব্যাঙ দেখতে পাওয়া যায়। এটি Dicroglossidae পরিবারের Hoplobatrachus গণের অর্ন্তগত।
কোলাব্যাঙ পৃষ্ঠভাগের রং বাদামি থেকে সবুজাভ বাদামি, অধিকাংশের চোয়ালের সুচালো অগ্রভাগ থেকে পশ্চাৎভাগ পর্যন্ত মেরুদন্ডের মাঝামাঝি বরাবর একটি সরু, হলুদাভ-সাদা বলয় এবং চোখের পিছন থেকে দুপায়ের সংযোগস্থল পর্যন্ত পৃষ্ঠদেশে পুরু একটি হলুদাভ-সাদা বলয় রয়েছে। পেট সাদা। প্রজনন মৌসুমে দেহ উজ্জ্বল হলুদ রং ধারণ করে। দেহের দৈর্ঘ্য ১৭ সেমি ও পা ২২ সেমি পর্যন্ত হতে পারে। খাদ্য হিসেবে উল্লেখযোগ্য পরিমাণ ব্যাঙের পা দেশের বাইরে রপ্তানি হতো। ১৯৮৮-৮৯ ও ১৯৯২-৯৩ সালে যথাক্রমে মোট ৩৩,০৭,২৮১ ও ১৫,৩২০ কেজি ব্যাঙের পা রপ্তানি করা হয়। ব্যাঙের পা রপ্তানি বর্তমানে নিষিদ্ধ। ব্যাঙ সর্বভুক, যদিও পোকামাকড় প্রধান খাদ্য।
পুরুষ কোলাব্যাঙ স্ত্রী কোলা ব্যাঙের চেয়ে ছোট হয় এবং উজ্জ্বল হলুদ বর্ণের হয়। প্রজনন মৌসুমে স্ত্রী ব্যাঙ কে আকর্ষণ করার জন্য পুরুষ ব্যাঙ ডাকাডাকি করে, সাধারণত গ্রাম অঞ্চলের ডোবা বা পুকুরে বৈশাখের মাঝামাঝি বা জৈষ্ঠের শুরুতে বৃষ্টি হলে এরা সেই পানিতে প্রজনন করে থাকে।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল ১ অনুযায়ী প্রজাতিটি সংরক্ষিত।
বাসুকী

বাসুকী (সংস্কৃত: वासुकी) হলেন হিন্দু মহাকাব্য মহাভারতে উল্লেখিত সর্পকুলের রাজা অর্থাৎ নাগরাজ। বাসুকি শিবের সর্প, মনসা তার বোন। সে দেবতা শিবের গলা পেঁচিয়ে থাকে। হিন্দু পুরাণ অনুযায়ী দেবতারা সমুদ্র মন্থনের জন্য বাসুকিকে মন্থন রজ্জু হিসাবে ব্যবহার করেছিল।
কশ্যপ ও তার স্ত্রী কদ্রুর পুত্র তিনি। শেষনাগ হলেন বাসুকির জ্যেষ্ঠ ভ্রাতা। 
এঁর ফণার সংখ্যা মোট পাঁচটি। এবং তা পদ্মফুলের মতো বিস্তৃত। পুরাণ মতে― নাগদের মধ্যে ইনিই সর্বশ্রেষ্ঠ। 
কশ্যপ মুনির ঔরসে কদ্রুর গর্ভে ইনি জন্মগ্রহণ করেন। বাসুকি-র স্ত্রীর নাম ছিল শতশীর্ষা।এদের দুই পুত্র অনন্ত ও আর্যক এবং এক কন্যা।আর্যকের কন্যা মারিশা বা ধর্মা যাদবরাজ শুরসেনকে বিবাহ করেন।অর্যকের পুত্রের নাম কর্কটক।কর্কটকের পুত্র মনিমান ও দুই কন্যা কপিলা ও পিঙ্গলা মারিশার পৌত্র উদ্ধবকে বিয়ে করেন। অমর হবার জন্য দেবতা ও অসুররা যখন সমুদ্র-মন্থন শুরু করে, তখন রজ্জু হিসাবে বাসুকিকে ব্যবহার করা হয়েছিল। সমুদ্র মন্থনের প্রথম পর্যায়ে অমৃত উত্থিত হয়। কিন্তু অসুরদের বঞ্চিত করে দেবতারা অমৃত গ্রহণ করেন। ফলে অমৃত বঞ্চিত অসুররা আবার সমুদ্র মন্থন করতে থাকেন। কিন্তু সহস্র বৎসর ক্রমাগত মন্থনের পর বাসুকি হলাহল নামক তীব্র বিষ উদগীরণ করতে লাগলেন। এই বিষের প্রভাবে জীবজগত বিপন্ন হলে, দেবতাদের অনুরোধে মহাদেব সমস্ত হলাহল পান করেন। উচ্চৈঃশ্রবা নামক অশ্বের লেজের বর্ণ নিয়ে ঋষি কশ্যপের স্ত্রীদ্বয় কদ্রুর সাথে বিনতার তর্ক হলে, কদ্রু অশ্বের লেজ কালো বলেন। কদ্রু তার কথা সত্য প্রমাণিত করার জন্য, তার সর্পপুত্রদের উচ্চৈঃশ্রবার লেজে অবস্থান করতে বলেন।
বাসুকি জরৎকারু মুনির সঙ্গে তার নিজের বোনের বিবাহ দেন। উল্লেখ্য এই বোনের নাম হল মনসা।
মোনালি ঠাকুর

মোনালি ঠাকুর (জন্ম: ৩ নভেম্বর ১৯৮৫) একজন ভারতীয় সঙ্গীতশিল্পী ও অভিনেত্রী। তিনি "দম লাগা কে হাইশা" (২০১৫) চলচ্চিত্রের "মোহ মোহ কে ধাগে" গানের জন্য একটি জাতীয় চলচ্চিত্র পুরস্কার এবং "লুটেরা" (২০১৩) চলচ্চিত্রের "সাওয়ার লুঁ" গানের জন্য একটি ফিল্মফেয়ার পুরস্কার সহ বেশ কয়েকটি পুরস্কার পেয়েছেন।
শিশু হিসেবে তিনি বাংলা টিভি ধারাবাহিক "আলোকিত এক ইন্দু"তে অভিনয় করেছিলেন। এতে তিনি প্রধান চরিত্র 'ইন্দুবালা'র ভূমিকায় ছিলেন। এরপর একজোড়া টেলিছবি হিসেবেও তার অভিনয় ধারাবাহিকভাবে চলে, এবং তন্মধ্যে সুদেষ্ণা রায়ের "ফাগুনে আগুন" (এতে তিনি 'রুমান' নামক চরিত্রে ছিলেন) উল্লেখ্য। তার অভিনয়জীবন শুরু হয় রাজা সেন পরিচালিত বাংলা চলচ্চিত্র "কৃষ্ণকান্তের উইল" চলচ্চিত্রের মাধ্যমে, যেখানে তিনি 'ভ্রমর' চরিত্রে অভিনয় করেন। ২০১৪ সালে তিনি নাগেশ কুঙ্কুনুর-এর বলিউড চলচ্চিত্র "লক্ষ্মীতে" অভিনয় করেন। এই চলচ্চিত্রটি মানুষ পাচার এবং শিশু বেশ্যা বিষয়ক কাহিনীর ওপর গড়ে উঠেছে। এখানে তিনি ১৫ বছরের একজন মেয়ের চরিত্রে অভিনয় করেন যে ফাঁদে পড়ে যায়। তাকে আব্বাস তিয়েরেওয়ালার তারকাভর্তি চলচ্চিত্র "ম্যাঙ্গো"-এও দেখা যাবে।
বাংলাদেশের বিমান পরিবহন সংস্থার তালিকা

বাংলাদেশের বেসামরিক বিমান চলাচল কর্তৃপক্ষের জারিকৃত বিমান পরিচালনা সনদ (এয়ার অপারেটর সার্টিফিকেট) আছে এমন বিমান পরিবহন সংস্থাগুলির তালিকা নিচে দেওয়া হল।
লেগ্স-ল্দান-র্দো-র্জে

লেগ্স-ল্দান-র্দো-র্জে () (১৪৫২-১৫৬৫) তিব্বতী বৌদ্ধধর্মের র্ন্যিং-মা ধর্মসম্প্রদায়ের লুক্কায়িত প্রাচীন গ্রন্থের আবিষ্কারক বা গ্তের-স্তোন ছিলেন।
লেগ্স-ল্দান-র্দো-র্জে ১৪৫২ খ্রিষ্টাব্দে তিব্বতের ম্ঙ্গা'-রিস () অঞ্চলের গ্লো-বো () নামক শহরে জন্মগ্রহণ করেন। তার পিতার নাম ছিল 'জাম-দ্ব্যাংস-রিন-ছেন-র্গ্যাল-ম্ত্শান () এবং মাতার নাম ছিল খ্রোম-পা-র্গ্যান ()। তার সাতজন ভ্রাতার মধ্যে উল্লেখযোগ্য ছিলেন ম্ঙ্গা'-রিস-পান-ছেন-পে-মা-দ্বাং-র্গ্যাল () যিনি একজন বিখ্যাত গ্তের-স্তোন ছিলেন।
লেগ্স-ল্দান-র্দো-র্জে শৈশবে তার মাতার কাছে শিক্ষালাভ করেন। তিনি তার পিতার নিকট গুহ্যগর্ভতন্ত্র সহ বেশ কিছু তন্ত্র সম্বন্ধে অধ্যয়ন করেন। এরপর তিনি তার ভ্রাতা ম্ঙ্গা'-রিস-পান-ছেন-পে-মা-দ্বাং-র্গ্যালকে সঙ্গে নিয়ে মধ্য তিব্বতের বিস্তীর্ণ অঞ্চলে যাত্রা করে বিভিন্ন সম্প্রদায়ের পন্ডিতের নিকট শিক্ষালাভ করেন। এই সময় তার উল্লেখযোগ্য শিক্ষক ছিলেন নাম-ম্খা'-শেস-রাব (), সাংস-র্গ্যাস-স্ক্যাব্স-পা (), রাব-'ব্যাম্স-পা-দ্কোন-ম্ছোগ-ব্সাম-গ্রুব () প্রভৃতি। তারা দুইজনে মিলে ব্সাম-য়াস বৌদ্ধবিহারে থাকাকালীন এ-বাম-ল্চোগ-স্গার () নামক একটি তান্ত্রিক সম্প্রদায়ের প্রতিষ্ঠা করেন।
এরপর তারা নেপাল যাত্রা করে কাঠমান্ডু শহরের নিকটে য়াং-লা-শোদ () নামক গুহায় রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শান নামক বিখ্যাত গ্তের-স্তোনের শিষ্য শাক্য জাংপোর নিকট ব্যাং-গ্তের () বা উত্তর দিকের সম্পদ সম্বন্ধে অধ্যয়ন করেন। শাক্য জাংপো তাকে রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শানের পুনর্জন্ম রূপে চিহ্নিত করেন। এরপর বেশ কয়েক বছর সাধনার পর তিনি স্তেং-ছেন-ম্খান-পো () নামক পন্ডিতের নিকট মার্গফল ও বজ্রমালতন্ত্র সম্বন্ধে অধ্যয়ন করেন।
তিনি স্তাগ-ত্শাং () নামক স্থানে অবস্থিত একটি গুহা থেকে র্তা-ম্গ্রিন-স্রোগ-'ফ্রোগ-দ্রেগ্স-পা-জিল-ঙ্গোন () নামক হয়গ্রীব সাধনপদ্ধতির ওপর একখানি গ্রন্থ আবিষ্কার করেন। এরপর তিনি স্তোদ-লুং () নামক স্থানে র্দ্জোগ্স-ছেন-স্ন্যিং-পো-ব্স্দুস-পা () নামক অতিযোগ তত্ত্বের ওপর একটি গ্রন্থ এবং ফ্যাগ-ছেন-সেম্স-ক্যি-মে-লোং () নামক মহামুদ্রা তত্ত্বের ওপর একটি গ্রন্থ আবিষ্কার করেন। এছাড়া তিনি 'ত্শো-র্গ্যাল-ফুগ () নামক স্থানে গ্নাস-ব্দাগ-স্ক্যিন-ম্থিং-মা'ই-স্গ্রুব-স্কোর () নামক গ্রন্থ এবং ব্ক্রা-ব্জাং () নামক স্থানে অবস্থিত র্নাম-'জোম্স () মন্দিরে ব্কা'-ব্র্গ্যাদ-রাং-শার-গি-ছা-লাগ () নামক গ্রন্থ আবিষ্কার করেন।
লেগ্স-ল্দান-র্দো-র্জের সর্বাপেক্ষা উল্লেখযোগ্য শিষ্য ছিলেন ব্ক্রা-শিস-স্তোব্স-র্গ্যাল (), যাকে তিনি তার ভ্রাতা ম্ঙ্গা'-রিস-পান-ছেন-পে-মা-দ্বাং-র্গ্যালর পুনর্জন্ম রূপে চিহ্নিত করেছিলেন। তার অন্যান্য উল্লেখযোগ্য শিষ্য ছিলেন তার পুত্র পে-মা-ছোস-র্গ্যাল (), কুন-ম্খ্যেন-পে-মা-দ্কার-পো নামক চতুর্থ র্গ্যাল-দ্বাং-'ব্রুগ-পা, গাস-গ্সার-'জাম-দ্ব্যাংস-ম্খ্যেন-ব্র্ত্সে'ই-দ্বাং-ফ্যুগ () নামক ঝ্বা-লু বৌদ্ধবিহারের প্রধান, নাম-ম্খা'-ব্র্গ্যা-স্ব্যিন () নামক দ্বিতীয় য়োল-মো-স্প্রুল-স্কু () প্রভৃতি।
ব্রান্ডেনবুর্গ

ব্রান্ডেনবুর্গ (, ; ) জার্মানির ১৬টি রাজ্যের অন্যতম। এই রাজ্যের রাজধানী পোট্সডাম। ব্রান্ডেনবুর্গ জার্মানি পূর্বাঞ্চলে অবস্থিত। এটি ১৯৯০ সালে পশ্চিম জার্মানি ও পূর্ব জার্মানি একত্রীকরণের দ্বারা দ্বিতীয়বারের মত রাজ্যের মর্যাদা লাভ করে। ব্রান্ডেনবুর্গের গা ঘেষে জার্মানির রাজধানী ও অন্যতম রাজ্য বার্লিন অবস্থিত। ব্রান্ডেনবুর্গের উদ্ভব ঘটে মধ্যযুগে। পরবর্তিতে এটি প্রুশিয়ার রাজধানী হয়।
মধ্যযুগের শেষের দিকে এবং আধুনিক সভ্যতার শুরুতে ব্রান্ডেনবুর্গ পুণ্য রোমান সারমাজ্যের এবং প্রুশিয়ার অন্যতম রাজ্য ছিল। ১৪১৫ সাল থেকে হোহেনজুলার্ন এর শাসক ছিলেন। ব্রান্ডেনবুর্গেই ভবিষ্যৎ জার্মানির রাজধানী বার্লিন অবস্থিত ছিল। ১৬১৮ সালে ব্রান্ডেনবুর্গ মার্গাভ্রিয়েট এবং প্রুশিয়া ডুচি সমন্বয়ে ব্রান্ডেনবুর্গ-প্রুশিয়া গঠিত হয়। ১৭০১ সালে ব্রান্ডেনবুর্গ-প্রুশিয়াকে উন্নীত করে কিংডম অফ প্রুশিয়া বা প্রুশিয়া রাজ্য গঠন করা হয়।
১৫৩৯ সালে ব্রান্ডেনবুর্গ প্রোটেসট্যান্ট সংস্কারের কারণে প্রোটেসট্যান্টিজম ভাবাপন্ন রাজ্যে পরিণত হয়। ষষ্ঠদশ শতাব্দীতে এলবে, হ্যাফেল এবং স্প্রি নদী দিয়ে এসব অঞ্চলে ব্যবসা-বাণিজ্যের উন্নতি ঘটে। হোহেনজুলার্নরা এসময় রিনেল্যান্ড, ভেস্টফালিয়া ইত্যাদি অধিকারের মাধ্যমে তাদের রাজ্য বিস্তৃত করে। ফলে ব্রান্ডেনবুর্গ-প্রুশিয়া নামের একটি স্বতন্ত্র রাষ্ট্র গঠিত হয়। স্বতন্ত্র দেশ হলেও ব্রান্ডেনবুর্গ-প্রুশিয়া ত্রিশ বছরের যুদ্ধে নিজেকে শত্রুর সাথে মোকাবেলা করার মত শক্তিশালী ছিল না।
ত্রিশ বছরের যুদ্ধের শেষে ব্রান্ডেনবুর্গের শাসকগণ রাজ্যের সীমানা অনেকদূর পর্যন্ত বিস্তৃত করে। সেইসাথে তাদের ক্ষমতাও বৃদ্ধি পায়। এদের মধ্যে ফ্রেডরিখ উইলিয়াম তাঁর একান্ত চেষ্টায় এক্ষেত্রে উল্লেখযোগ্য অবদান রাখেন। তিনি রাজ্য প্রাসাদকে পোটসডামে স্থানান্তর করেন।
১৯৫২ সালে পূর্ব জার্মান সরকার ব্রান্ডেনবুর্গকে ডিসট্রিক্টে ভাগ করে। ব্র্যেন্ডেনবুর্গের বেশির ভাগ অংশ পোটসডাম, ফ্রাঙ্কফুর্ট বা কোটবুস-এ পড়ে। কিন্তু ব্রান্ডেনবুর্গের সাবেক প্রদেশগুলো শ্ভেরিন, নয়ব্রান্ডেনবুর্গ এবং মেগডিবুর্গে পড়ে। পূর্ব জার্মানি জ্বালানির উৎস হিসেবে লিগনাইটের উপর নির্ভর করত। এই লিগনাইটের অনেক খনি ছিল দক্ষিণ-পূর্ব ব্রান্ডেনবুর্গে। তাই বার্লিনকে ঘিরে ব্রান্ডেনবুর্গের এই অংশে গড়ে উঠা শিল্পাঞ্চল ছিল পূর্ব জার্মানির অর্থনীতির একটি গুরুত্বপূর্ণ দিক। অপরদিকে ব্রান্ডেনবুর্গের গ্রামাঞ্চল শিল্প-কারখানা তেমন গড়ে উঠেনি, এই জায়গাগুলো প্রধানত কৃষিনির্ভর।
ব্রান্ডেনবুর্গের ১৭.১% মানুষ জার্মানির এভ্যাঞ্জেলিকাল চার্চ অনুসরণ করে। ৩.১% মানুষ রোমান ক্যাথলিক। অবশিষত ৭৯.৮% মানুষের মধ্যে অধিকাংশ খ্রিস্টান ব্যতীত অন্যান্য ধর্ম পালন করে বা কোন ধর্মেই বিশ্বাসী না। বার্লিন বা জার্মানির অন্যান্য জায়গার তুলনায় এখানে মুসলমান অধিবাসীড় সংখ্যা কম।
হার্বার্ট ক্রোয়েমার

হার্বার্ট ক্রোয়েমার (জন্ম: ২৫ আগস্ট, ১৯২৮) একজন বিশিষ্ট পদার্থবিজ্ঞানী । তিনি ২০০০ সালে ইভানোভিচ আলফারভ এবং জ্যাক কিলবির সাথে যৌথভাবে পদার্থবিজ্ঞানে নোবেল পুরস্কার লাভ করেন।
ক্রোয়েমার ১৯২৮ সালের ২৫ অগাস্ট জন্মগ্রহণ করেন। তিনি ইউনিভার্সিটি অফ গ্যটিঙেন থেকে ১৯৫২ সালে প্তাত্ত্বিক পদার্থবিজ্ঞানে পিএইচডি ডিগ্রি অর্জন করেন। ১৯৫৪ থেকে ১৯৫৭ সাল পর্যন্ত রেডিও কর্পোরেশন অব আমেরিকা ল্যাবরেটরীজ এ কর্মরত ছিলেন। ১৯৫৯ থেকে ১৯৬৬ সাল পর্যন্ত ভ্যারিয়ান অ্যাসোসিয়েটস এ কাজ করেন। ১৯৬৮ থেকে ১৯৭৬ সাল পর্যন্ত ইউনিভার্সিটি অব কলোরাডো বোল্ডার এ পদার্থবিজ্ঞানের অধ্যাপক হিসেবে কাজ করেন। ১৯৭৬ থেকে ২০১৩ সাল পর্যন্ত ইউনিভার্সিটি অব ক্যালিফোর্নিয়া, সান্তা বারবারার তড়িৎ ও কম্পিউটার প্রকৌশলের অধ্যাপক ছিলেন।
উমেডালেন স্কাল্পচারপার্ক

উমেডালেন স্কাল্পচারপার্ক () হল উমিয়া, সুইডেনে অবস্থিত একটি শিল্প-প্রদর্শনী এবং ভাস্কর্য বাগান।
১৯৯৪ সালে প্রথমবারের মত উমাডালেনে একটি শিল্প-প্রদর্শনীর আয়োজন করা হয় এবং বর্তমানে এটি পূর্বের উমাডালেন হাসপাতাল প্রিসিন্ট-এর স্থানে একটি স্থায়ী ভাস্কর্য গার্ডেনের রূপ নেয়।
সম্পদের কোম্পানি বাল্টিকগ্রুপেন (দ্য বাল্টিক গ্রুপ) আর্ট গ্যালারী গ্যালেরি স্যান্ডস্ট্রম অ্যান্ডারসন-এর সাথে ১৯৮৭ সালে অ-কমিশনকৃত মানসিক হাসপাতাল উমাডালেন, ভ্যাস্টারবটেন কান্ট্রি কাউন্সিলের প্রায় ২০টি পাথরের বাড়ির পার্ক ক্রয় করে। সুইডেনের বৃহত্তম আর্ট গ্যালারী ঐতিহাসিক ভবনসমূহ ঘিরে নির্মিত হয় যেগুলো পূর্বে হাসপাতাল হিসেবে ব্যবহৃত হত। বাল্টিকগ্রুপেন ৪৪টি ভাস্কর্য ক্রয় করে যা ভাস্কর্যর বাগানে স্থায়ী প্রদর্শনীর রূপ নেয়।
সাজিদ-ওয়াজিদ

সাজিদ-ওয়াজিদ হলেন দুই ভাই কর্তৃক হিন্দি গানে সুরারোপিত সাজিদ আলী এবং ওয়াজিদ আলী এর সমন্বয়ে গঠিত সঙ্গীত যুগল। তারা বলিউড চলচ্চিত্রে কাজের জন্য সুপরিচিত। তারা "দাবাং" চলচ্চিত্রের সঙ্গীতায়োজনের জন্য শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার, জি সিনে পুরস্কার ও স্ক্রিন পুরস্কার অর্জন করেন। তাদেরকে "ইন্টারন্যাশনাল ফিল্ম" এবং "টেলিভিশন রিসার্স সেন্টার অফ এশিয়ান অ্যাকডেমি অফ ফিল্ম অ্যান্ড টেলিভিশন" কর্তৃক আজীবন সদস্যপদ দিয়ে সম্মানিত করা হয়েছে।
ওস্তাদ সরাফত খাঁ এর পুত্রদ্বয় হলেন সাজিদ আলী ও ওয়াজিদ আলী।
সাজিদ-ওয়াজিদ ১৯৯৮ সালের সোহেল খান পরিচালিত বলিউডি চলচ্চিত্র "প্যায়ার কিয়া তো ডারনা ক্যা" তে সর্বপ্রথম সঙ্গীতায়নের কাজ করেন। ১৯৯৯ সালে সোনু নিগম এর "দিওয়ানা" এ্যালবামের "দিওয়ানা তেরা", "আন মুঝে রাত দিন", ইস কাদার প্যায়ার হ্যায়" ইত্যাদি গানে সুরারোপ করেন। একই বছরে তারা "হ্যালো ব্রাদার" ছবিতে সঙ্গীত পরিচালক হিসেবে কাজ করেন এবং "হাটা সা কি ঘাটা", "চুপ ক্যাসে কই আয়েগা", এবং "হ্যালো ব্রাদার" গানগুলি লেখেন।
এছাড়াও তারা বিভিন্ন চলচ্চিত্রে গান লিখেছেন, যেমনঃ "ক্যায়া অ্যায়হি প্যায়ার হ্যায়" (২০০২), "গুনাহ" (২০০২),"চোরি চোরি" (২০০৩), "দ্য কিলার" (২০০৬), "শাদি কারকে ফাস গায়ে ইয়ার" (২০০৬),"জানে হোগা ক্যায়া" (২০০৬) এবং "কাল কিসনে দেখা"।
এছাড়াও এই সঙ্গীত যুগল সালমান খান অভিনীত বেশ কয়েকটি চলচ্চিত্রে সঙ্গীত পরিচালনা করেছেন। যেমন: "তুমকো না ভুল পায়েঙ্গে" (২০০২), "তেরে নাম" (২০০৩), "গর্ব: প্রাইড এন্ড অনার" (২০০৪), "মুঝসে শাদি কারোগি" (২০০৪), "পার্টনার" (২০০৭), "হ্যালো" (২০০৮), "গড তুসি গ্রেট হো" (২০০৮), "ওয়ান্টেড" (২০০৯), "ম্যায় অউর মিসেস খান্না", (২০০৯), "বীর" (২০১০), "দাবাং" (২০১০), "নো প্রবলেম" (২০১০), এবং"এক থা টাইগার" (২০১২; শুধামাত্র "মাশায়াল্লাহ")।
তারা "সা রে গা মা পা সিঙ্গিং সুপারস্টার", সা রে গা মা পা ২০১২" এর প্রশিক্ষক হিসেবে কাজ করছেন এবং আপাতবাস্তব টেলিভিশন অনুষ্ঠান "বিগ বস ৪" ও "বিগ বস ৬" এর শিরোনাম গান লিখেছেন। সাজিদ-ওয়াজিদ "আইপিএল ৪" এর থিম গান "ধুম ধুম ধুম ধাড়াক্কা" লিখেছেন। এছাড়াও ওয়াজিদ শিরোনাম গানটি গেয়েছেন।
সাজিদ-ওয়াজিদ সঙ্গীত পরিচালক হিসেবে কিছু এ্যালবামে সঙ্গীতায়নের কাজ করেছেন:
এছাড়াও নিম্নের চলচ্চিত্রে সাজিদ-ওয়াজিদ ব্যাকগ্রাউন্ড মিউজিক হিসেবে কাজ করেছেন:
ওয়াজিদ খান হৃদরোগে আক্রান্ত হয়ে ১ জুন ২০২০ সালে মৃত্যুবরণ করেন।
গামলা ব্রোন

গামলা ব্রোন (; বাংলা অর্থ: "পুরাতন সেতু") হল উমে আলভ নদীর ওপরে নির্মিত উমিয়া, সুইডেনের প্রাচীনতম সেতু। সেতুটি প্রায় ৩০১ মিটার দীর্ঘ।
উমিয়া একটি সেতু লাভের পূর্বে এর অধিবাসীরা বরফ রাস্তা ব্যবহার করে নদী পার হত (শীতকালে) এবং অন্যান্য ঋতুতে ফেরীতে করেই নদী অতিক্রম করত।
ফিনীয় যুদ্ধকালীন সময়ে উমিয়া দ্বিতীয় রাশিয় দখলদারিত্বকালীন সময়ে ১৮০৯ সালে রাশিয়রা ভাসমান সেতু নির্মাণ করে তাদের নদী অতিক্রমের জন্য। তবে এরপরেই বসন্ত বন্যার সময়ে এটি ধ্বংস হয়।
উমে নদীর ওপর দিয়ে একটি সেতু নির্মাণের পরিকল্পনাটি অত্যন্ত ব্যয়বহুল মনে হলেও গভর্নর গুস্তফ মুনঠে এই বিষয়ে আগ্রহী হয়ে ওঠেন এবং তিনি ১৮৫৬ থেকে ১৮৫৮ সালের মধ্যে এই দায়িত্ব গ্রহণ করেন। তিনি এক আদেশপত্র জারি করেন এই বিষয়ে তদন্ত করতে যে সেতুটির জন্য কোনরূপ প্রস্তাব শ্রেষ্ঠ হবে এবং এর অঙ্কন ও গণনার জন্য কত খরচ হবে। তদন্তের রিপোর্ট অনুযায়ী শহরের ঠিক বাইরেই নদীর ওপরে সেতুটি নির্মাণ করাটাই ভাল হবে কারণ ঐ স্থানে নদীর নদীর ভিত্তি সেতুর ভারবহনের জন্য উপযুক্ত। এর খরচ ঠিক করা হয় আনুমানিক ৮৬,০০০ ক্রোনার।
১৮৬৩ সালে সেতুটিকে উন্মুক্ত করে দেয়া হয় এবং এরপরে বহুদিন পর্যন্ত পর্যটকদের বা ভ্রমণকারীদের সেতুর টোল দিতে হত। প্রায় এক যুগ পর প্রকৃত কাঠের কাজটির পরিবর্তনের প্রয়োজনীয়তা দেখা দেয় এবং ১৮৯৪-৯৫ সালে একে পরিবর্তন করা হয় স্টিলের সাথে। এর পরেই সেতুটি বর্তমান রূপ লাভ করে।
বর্তমানে সেতুটি শুধুমাত্র পথচারী এবং মোটরবাইক আরোহীদের জন্যই উন্মুক্ত ২০১৩-এ কিছু ত্রুটি মেরামতের দিকে লক্ষ্য করা হয়।
নরল্যান্ডের বিশ্ববিদ্যালয় হাসপাতাল

উমিয়ার বিশ্ববিদ্যালয় হাসপাতাল, (), হল উত্তর সুইডেনের উমিয়াতে অবস্থিত বড় হাসপাতাল। এতে প্রায় ৫,৬০০জন মানুষ কাজ করে।
এটি উমিয়া বিশ্ববিদ্যালয়-এর অধীন একটি শিক্ষণ হাসপাতালও বটে। এতে ঔষধ বিভাগ নামে দায়িত্ববান কর্তৃপক্ষ রয়েছে। এছাড়াও এতে রয়েছে ১৩টি বিভাগ এবং ১১টি একাডেমিক কর্মসূচী
অনুষদে প্রায় ২,৮৬০ অস্নাতক এবং ৪৫০টি স্নাতকোত্তর ছাত্র রয়েছে। আরো রয়েছে ১,০২০ জন কর্মকর্তা এবং তাদের মধ্যে প্রায় ৫০০জন শিক্ষক-গবেষক।
১৭৮৪ সালে এটি উমিয়ার স্টোরগাটান ২৮-এ "লাসারেট" হিসেবে প্রতিষ্ঠিত হয়েছিল যা পরিচিত ছিল হলুদ বাড়ি ("গুলা হুসেট") হিসেবে। এর আটটি সেবামূলক অঞ্চল ছিল। ভবনটি এখনও বর্তমান, কিন্তু সেটি আর হাসপাতাল হিসেবে ব্যবহৃত হয়না।
উমিয়া সম্প্রসারিত হওয়ায় কেন্দ্রীয় উমিয়াতে "অ্যালিডব্যাকেন" নামক একটি নতুন হাসপাতাল নির্মিত হয়। ১৯০৭ সালে এটি গড়ে ওঠে (২০০৭ সালে এর শতবার্ষিকী উদ্‌যাপিত হয়)। এর ১৩৪টি সেবামূলক অঞ্চল ছিল
১৯১৮ সালে হাসপাতালটি আরো সম্প্রসারিত হয়। ১৯২৬ সালে একটি চক্ষু ক্লিনিকের নির্মাণ কাজ শেষ হয়, ১৯৩৭ সালে একটি নতুন শিশুরোগচিকিত্সা বিভাগ খোলা হয় এবং ১৯৫৭ সালে গাইনোকোলজি এবং ধাত্রীবিদ্যা বিভাগও খোলা হয়।
আজকে "অ্যালিডব্যাকেন"-এর সকল মূল ভবনগুলো ধ্বংসপ্রাপ্ত হয়েছে এবং বর্তমান হাসপাতালের সাথে স্থানান্তর করা হয়েছে।
২০১১ সালে ভ্যাস্টারবটেন কান্ট্রি কাউন্সিল কর্তৃক একটি ফোটোগ্রাফির নিষেধাজ্ঞা আরোপ করা হয় এবং এর কারণ ছিল রোগী এবং কর্মীদের অখণ্ডতা রক্ষা করা। তবে এই নিষেধাজ্ঞা হাসপাতালে সীমিত না থাকলেও কান্ট্রি কাউন্সিলের পূর্বানুমান রক্ষিত হয়। এই নিষেধাজ্ঞার বিরুদ্ধে আন্দোলন হয় এবং এই আন্দোলন করে সভেরিংস টেলিভিশন, টিভি৪ এবং ভ্যাস্টারবটেনস-কুরিরেন
রেহমান

রেহমান (জন্মঃ ২৩ জুন ১৯২১ – মৃত্যুঃ ৫ নভেম্বর ১৯৮৪) ছিলেন একজন ভারতীয় চলচ্চিত্র অভিনেতা যার চলচ্চিত্র কর্মজীবন ১৯৪০ দশক থেকে শুরু করে ১৯৭০ দশক পর্যন্ত বিদ্যমান ছিল। তিনি গুরু দত্ত দলের অবিচ্ছেদ্য অংশ হিসেবে কাজ করতেন এবং চলচ্চিত্রে তার ভূমিকার জন্য সবচেয়ে পরিচিত ছিলেন। যেমন: "প্যায়সা" (১৯৫৭), "চুরভিন কা চাদ" (১৯৬০), "সাহিব বিবি অউর গুলাম" (১৯৬২) এবং "ওয়াক্ত" (১৯৬৫) ইত্যাদি উল্লেখযোগ্য চলচ্চিত্র।
রেহমান হিন্দি এবং ভারতীয় চলচ্চিত্রের জন্য অন্যতম একজন অভিনেতা ছিলেন। তিনি ১৯২১ সালের ২৩ জুন তারিখে লাহোরে জন্মগ্রহণ করেন। তিনি জবলপুরের "রবার্টসন কলেজ" থেকে স্নাতকত্তোর ডিগ্রি লাভ করেন। তার পরিবারে ভাগ্নেদের মধ্যে রয়েছেন বিশিষ্ট পাকিস্তানি চলচ্চিত্র ও টিভি অভিনেতা ফয়সাল রেহমান এবং ফসিহ উর রেহমান। তার ছোট ভাই মাসুদ-উর-রেহমান পাকিস্তানের বিখ্যাত সিনেমাটগ্রাফার।
রেহমান ১৯৪২ সালে কলেজের ছুটির পরে তিনি রয়েল ভারতীয় বিমান বাহিনী যোগদান করেন এবং একজন পাইলট হিসাবে পুণায় প্রশিক্ষণ লাভ করেন।
২০১৪ শ্রীলঙ্কা ক্রিকেট দলের ইংল্যান্ড সফর

শ্রীলঙ্কা ক্রিকেট দল পূর্ব-নির্ধারিত সময়সূচী মোতাবেক ১৩ মে, ২০১৪ তারিখ থেকে ২৪ জুন, ২০১৪ তারিখ পর্যন্ত ইংল্যান্ড সফর করে। সফরে তারা ইংল্যান্ড ক্রিকেট দলের বিপক্ষে একটি টুয়েন্টি২০ আন্তর্জাতিক (টি২০আই), পাঁচটি একদিনের আন্তর্জাতিক (ওডিআই) এবং দুইটি টেস্ট খেলায় অংশগ্রহণ করে। এছাড়াও দলটি ইংরেজ কাউন্টি দলগুলোর বিপক্ষে তিনটি একদিনের ও একটি চারদিনের খেলায় অংশ নেয়। পুরো সফরের অংশ হিসেবে শ্রীলঙ্কা দল ইতোমধ্যে আয়ারল্যান্ড দলের বিপক্ষে দুইটি একদিনের আন্তর্জাতিকে অংশগ্রহণ করে ও ১-০ ব্যবধানে সিরিজ জয় করে।
সম্প্রচারসত্ত্বজনিত কারণে টেস্ট সিরিজটি ইনভেস্টেক টেস্ট সিরিজ নামে পরিচিতি পায়।
খেলা পরিচালনার জন্য নিম্নবর্ণিত কর্মকর্তাগণ দায়িত্ব পালন করেন:
অসম উপত্যকা সাহিত্য পুরস্কার

অসম উপত্যকা সাহিত্য পুরস্কার অসমীয়া সাহিত্যের ওপর প্রদত্ত সর্বোচ্চ সাহিত্য পুরস্কার। সৃজনীমূলক অসমীয়া সাহিত্যে স্মরণীয় অবদানের জন্য উইলিয়ামসন মেগর এডুকেশন ট্রাস্ট এই পুরস্কার প্রদান করে থাকে।
১৯৯০ খ্রিষ্টাব্দের ১১ ফেব্রুয়ারিতে শোণিতপুর জেলার অসাম ভ্যালি স্কুলের ভিত্তিপ্রস্তর স্থাপনের দিনের অনুষ্ঠানে উইলিয়ামসন মেগর গ্রুপ অব ইন্ডাস্ট্রিজের প্রধান বি এম খৈতান অসম উপত্যকা সাহিত্য পুরস্কার প্রদানের কথা ঘোষণা করেছিলেন। এই পুরস্কারে নগদ দুই লাখ টাকা, একটি প্রশস্তি পদক এবং একটি সম্মাননা স্মারক দেওয়া হয়। প্রখ্যাত অসমীয়া ভাস্কর ও চিত্রশিল্পী শোভা ব্ৰহ্ম এই পুরস্কারের পদকের নকশা প্রস্তুত করেন।
ব্ক্রা-শিস-স্তোব্স-র্গ্যাল

ব্ক্রা-শিস-স্তোব্স-র্গ্যাল () (১৫৫০-১৬০৩) তিব্বতী বৌদ্ধধর্মের র্ন্যিং-মা ধর্মসম্প্রদায়ের লুক্কায়িত প্রাচীন গ্রন্থের আবিষ্কারক বা গ্তের-স্তোন ছিলেন।
ব্ক্রা-শিস-স্তোব্স-র্গ্যাল ১৫৫০ খ্রিষ্টাব্দে তিব্বতের ব্যাং নামক স্থানে র্ত্সে-ল্ঙ্গা () প্রাসাদে এক সম্ভ্রান্ত পরিবারে জন্মগ্রহণ করেন। তার পিতার নাম ছিল ব্যাং-ব্দাগ-নাম-ম্খা'-রিন-ছেন () এবং মাতার নাম ছিল ছোস-স্ক্যোং-'দ্জোম-ছেন ()। লেগ্স-ল্দান-র্দো-র্জে নামক দ্বিতীয় র্দো-র্জে-ব্রাগ-রিগ-'দ্জিন-ছেন-পো তাকে ম্ঙ্গা'-রিস-পান-ছেন-পে-মা-দ্বাং-র্গ্যাল নামক বিখ্যাত গ্তের-স্তোনের পুনর্জন্ম রূপে চিহ্নিত করেছিলেন এবং ব্যাং-গ্তের () বা উত্তর দিকের সম্পদ সম্বন্ধে শিক্ষাদান করেছিলেন। ব্ক্রা-শিস-স্তোব্স-র্গ্যালের অন্যান্য উল্লেখযোগ্য শিক্ষক ছিলেন রত্নভদ্র, থুগ্স-স্রাস-ব্লো-গ্রোস-র্গ্যাল-ম্ত্শান (), দ্রেন-ম্ছোগ-দ্পাল-ল্দান-ব্লো-গ্রোস (), ঝে-দ্গোন-পা-ব্সোদ-নাম্স-র্ত্সে-মো (), রিন-ছেন-ফুন-ত্শোগ্স (), য়ান-পা-ব্লো-ব্দে (), ব্যাম্স-পা-ছোস-ক্যি-র্গ্যাল-ম্ত্শান (), য়ি-জ্লা-'ওদ-জের () প্রভৃতি। তিনি প্রথম জীবনে গ্সাং-স্ঙ্গাগ্স-থেগ-ম্ছোগ-গ্লিং () নামক একটি বৌদ্ধবিহার প্রতিষ্ঠা করেন।
তিরিশ বছর বয়সে ব্ক্রা-শিস-স্তোব্স-র্গ্যালের পরিবার মধ্য তিব্বত শাসনকারী গ্ত্সাং-পা রাজবংশের তৎকালীন রাজা কুন-স্পাংস-ল্হা-দ্বাং-র্দো-র্জের বিরাগভাজন হন এবং তাদেরকে দ্বুস অঞ্চলে নির্বাসিত করা হয়। এই সময় তারা ফ্যোং-র্গ্যাস-স্তাগ-র্ত্সে () নামক স্থানের প্রাসাদে আশ্রয় লাভ করেন। ব্ক্রা-শিস-স্তোব্স-র্গ্যাল এই প্রাসাদের কর্ত্রী য়িদ-'দ্জিন-দ্বাং-মোকে () বিবাহ করেন এবং তাদের ঙ্গাগ-গি-দ্বাং-পো নামের এক পুত্র সন্তানের জন্ম হয়, যাকে লেগ্স-ল্দান-র্দো-র্জের পরবর্তী পুনর্জন্ম রূপে চিহ্নিত করা হয়।
তিনি রোং-ছুং-ল্হাং-ল্হাং-ব্রাগ () নামক স্থান থেকে ত্শে-স্গ্রুব-স্কু-গ্সুম-রিগ্স-'দুস-স্কোর () নামক গ্রন্থ, ল্হো-ব্রাগ-ম্দ্জোদ-ল্ঙ্গা () নামক স্থান থেকে মা-র্গ্যুদ-স্ন্যিং-পো-দোন-গ্সুম () নামক গ্রন্থ এবং ব্সাম-য়াস বৌদ্ধবিহার থেকে ম্যোং-গ্রোল-পে-মা-রা-গা () নামক গ্রন্থ আবিষ্কার করেন।
ব্ক্রা-শিস-স্তোব্স-র্গ্যাল প্রথম জীবনে গ্সাং-স্ঙ্গাগ্স-থেগ-ম্ছোগ-গ্লিং () নামক একটি বৌদ্ধবিহার প্রতিষ্ঠা করেন। এছাড়াও তিনি রিগ-'দ্জিন-গ্রুব-পা'ই-দ্বাং-ফ্যুগ-ছেন-পো-পে-মা-'ব্যুং-গ্নাস-ক্যি-র্নাম-পার-থার-পা-ঙ্গো-ম্ত্শার-ফুন-সুম-ত্শোগ্স-পা'ই-র্গ্যা-ম্ত্শো () নামক পদ্মসম্ভবের জীবনী রচনা করেন।
ইজরাইল এপস্টাইন

ইজরাইল এপস্টাইন (২০ এপ্রিল, ১৯১৫ – ২৬ মে ২০০৫) ; Russian: Израиль Эпштейн) ছিলেন একজন চীনা সাংবাদিক ও লেখক। তিনি ছিলেন অল্প কয়েকজন বিদেশে-জন্ম নেয়া চীনা নাগরিকদের একজন যিনি চীনের কমিউনিস্ট পার্টির সদস্য। তার জীবনের প্রথম বছরগুলো চিনে কাটে। দ্বিতীয় বিশ্বযুদ্ধের আগে, যুদ্ধ চলাকালে এবং যুদ্ধ শেষে সাংবাদিক ও লেখক হিসেবে চিনে এবং মার্কিন যুক্তরাষ্ট্রে কাজ করেন। ১৯৫১ সালে চিনে ফিরে যাওয়ার পর থেকে সেখানে ইংরেজি ভাষায় প্রকাশনার কাজে জড়িত ছিলেন।
আলতাফ রাজা

আলতাফ রাজা হলেন একজন ভারতীয় কাওয়ালী শিল্পী। তার কণ্ঠের প্রশিক্ষণ গ্রহণের পর থেকে তিনি বিভিন্ন প্রতিযোগিতায় পুরস্কার জেতা শুরু করেন। ১৯৯৩ সালে আলতাফ "তুম থে থেহরে পরদেশী" নামক আত্মপ্রকাশকারী এ্যালবামের মাধ্যমে সঙ্গীত শিল্পী হিসেবে স্বীকৃতি অর্জন করেন। তারপর থেকে তিনি প্রায় ৭টি এ্যালবাম মুক্তি দিয়েছেন।
আলতাফ রাজা ১৯৬০ সালে ভারতের নাগপুর জন্মগ্রহণ করেন এবং ১৮ বছর বয়স থেকে বাদ্যযন্ত্র প্রশিক্ষণ নেওয়া শুরু করেন।
এছাড়া তার সঙ্গীত কর্মজীবনের পাশাপাশি কয়েক বলিউড চলচ্চিত্রে অভিনয় করেছেন: যেমন শপথ (১৯৯৭) যমরাজ (১৯৯৮), মাদার (১৯৯৯), গনচক্কর (২০১৩)।
খলিফাদের তালিকা

এটি খলিফা হিসাবে পরিচিত ইসলামী রাষ্ট্রের সর্বোচ্চ ধর্মীয় ও রাজনৈতিক নেতা এবং হযরত মুহাম্মদ সাঃ এর রাজনৈতিক উত্তরসূরি হিসাবে ইসলামী উম্মাহর শাসকের পদবি অর্জনকারীদের তালিকা। সকল বছর খ্রিস্টাব্দ অনুসারে উল্লেখিত।
.আবু বকর সিদ্দীক - ৬৩২ - ৬৩৪
.উমর ইবনুল খাত্তাব - ৬৩৪ - ৬৪৪
.উসমান ইবনে আফফান - ৬৪৪ - ৬৫৬
.আলী ইবনে আবু তালিব - ৬৫৬ - ৬৬১
.হাসান ইবনে আলী - ৬৬১- ৬৬১
"(৭৫৬ থেকে উমাইয়াশাসিত ইবেরিয়ান উপদ্বীপ ও উত্তর আফ্রিকার কিছু অংশে তারা স্বীকৃত ছিলেন না)"
"(আব্বাসীয় শাসনের শেষের দিকে মুসলিম শাসকরা সুলতান বা অন্যান্য উপাধি ব্যবহার শুরু করেন)"
"(কায়রোর আব্বাসীয় খলিফা মূলত মামলুক সালতানাতের পৃষ্ঠপোষকতায় আনুষ্ঠানিকভাবে খলিফা ছিলেন)"
"শাসকদের সুলতান বলে ডাকা হত, পরবর্তীতে প্রজাদের কাছ থেকে পাওয়া উপাধি ব্যবহার শুরু হয়".
"১৯০৮ সালে 'তরুণ তুর্কী বিপ্লব '-এর পর থেকে শুরু করে পরবর্তী সময়ে উসমানীয় সুলতানরা 'নির্বাহী ক্ষমতাবিহীন সাংবিধানিক সম্রাট' হিসেবে বিবেচিত হতেন। এসময় নির্বাচিত প্রতিনিধিদের নিয়ে গঠিত পার্লামেন্ট ক্ষমতা ভোগ করত।"
খলিফার অফিস গ্র্যান্ড ন্যাশনাল এসেম্বলির কাছে হস্তান্তর করা হয়। ১৯২৪ এর ৩ মার্চ তারা অফিস বিলুপ্ত করে এবং তুরস্ক প্রজাতন্ত্র কর্তৃক ধর্মনিরপেক্ষতাকে নীতি হিসেবে বহাল রাখে। উসমান পরিবারের বর্তমান প্রধান হলেন বায়েজিদ উসমান।
খলিফার অফিস বিলুপ্তির পর তুরস্কের গ্র্যান্ড ন্যাশনাল এসেম্বলি রাষ্ট্রে ইসলামের সর্বোচ্চ কর্তৃপক্ষ হিসেবে আলাদা কার্যালয় স্থাপন করে।
খিলজি খিলাফত
কুতুবউদ্দিন মুবারক শাহ (১৩১৬-১৩২০)
জুবায়দি খিলাফত
আব্দুল্লাহ ইবনে যুবায়ের (৬৮৩ - ৬৯২)
"(তারা বিশ্বব্যপী স্বীকৃত ছিলেন না, তাদের কর্তৃত্ব স্পেন ও মাগরিবে সীমাবদ্ধ ছিল)"
"(ফাতেমীয়রা শিয়াদের ইসমাইলি শাখা থেকে উদ্ভূত। সুন্নিদের কাছে তারা স্বীকৃত নয়)"
"(ব্যাপকভাবে স্বীকৃত নয়, উত্তর আফ্রিকার অংশবিশেষ ও ইবেরিয়ান উপদ্বীপে কার্যকর ছিল)"
আর্স পোয়েটিকা

আর্স পোয়েটিকা যার আভিধানিক অর্থ "কাব্যের শিল্পকলা" চিঠির আকারে ছন্দে লেখা একটি ক্ষুদ্র পুস্তিকা যার রচয়িতা প্রাচীন রোমান কবি Quintus Horatius Flaccus, ইনি হোরেস নামেই সদাপরিচিত। হোরেসের জন্ম খ্রিস্টপূর্ব ৬৫ অব্দে এবং তিনি বেঁচে ছিলেন খ্রিস্টপূর্ব ৮ অব্দ পর্যন্ত। ধারণা করা হয় "আর্স পোয়েটিকা" জীবনের শেষ চার বছরে লেখা, খ্রিস্টপূর্ব ১২ থেকে ৮ অব্দের মধ্যে। ইয়োরিপয় কবিদের ওপর হোরেসের এই বইটির প্রভাব হয়েছিল সুগভীর।
আর্স পোয়েটিকা'র আদি নাম ইপিসতুলা আ' পীযোনেস (Epistula ad Pisones)। আরো যে নামে এটি এক কালে পরিচিতি লাভ করেছিল তা হলো লিবের দ্যে আর্ত পোয়েতিকা (Liber de Arts Poetica)।, তবে "আর্স পোয়েটিকা" নামেই এটি সচারচর অভিহিত। পত্রকাব্যের (Epistle) আকারে ষটপদী ছন্দে লিখিত 'আর্স পোয়েটিকা'র পঙ্‌ক্তি সংখ্যা ৪৬৭।,
কাব্যধর্মী হলেও 'আর্স পোয়েটিকা' প্রকৃতপক্ষে কাব্যতত্ত্ব। কোন শৈলী অবলম্বন করে কাব্য এবং নাটক লেখা উচিত এই পত্রকাব্যে হোরেস তা বর্ণনা করেছেন। হোরেস তার কাব্যাদর্শে প্রাচীন গ্রিস এবং রোমান ধারার অনুসরণ করেছেন। কাব্যের ক্ষেত্রে তিনি বিষয় সঙ্গতির ওপর বিশেষ গুরুত্বারোপ করেছেন: কাব্য আদি-মধ্য-অন্ত এই তিনটি পর্বে বিভক্ত থাকবে কিন্তু এগুলি ঐক্যবদ্ধ ও সামঞ্জস্যপূর্ণ হতে হবে। তিনি কার্যত অ্যারিস্তোতলের কাব্যতত্ত্ব ব্যাখ্যা করেছেন।
শাহজাদা বারবক

শাহজাদা বারবক বঙ্গে হাবশি রাজবংশের প্রতিষ্ঠাতা ছিলেন। তিনি জালালউদ্দিন ফাতেহ শাহ-এর রাজত্বে তার প্রাসাদরক্ষী বাহিনীর অধিনায়ক ছিলেন।
ইলিয়াস বংশের শাসক জালালউদ্দিন ফাতেহ শাহ-এর রাজত্বে ইথিওপীয়রা (হাবশি) রাজসভায় গুরুত্বপূর্ণ স্থান অধিকার করেন। জালালউদ্দিন তার অধিকার পুনরুদ্ধারে সচেষ্ট হন। কিন্তু প্রাসাদরক্ষীদের সর্বাধিনায়ক বারবক তার বিরুদ্ধে ষড়যন্ত্রে লিপ্ত হন। অনতিবিলম্বে জালালউদ্দিনকে হত্যা করা হয়। শাহজাদা বারবক ক্ষমতা দখল করেন এবং "সুলতান শাহজাদা" নাম নিয়ে ১৪৮৭ খ্রীষ্টাব্দে সিংহাসনে বসেন। কিন্তু বারবকের রাজত্ব ছিল অতি ক্ষণস্থায়ী। অভিষেকের বছরেই সাইফউদ্দিন ফিরোজ শাহ নামক ইলিয়াস বংশের একজন ভূতপূর্ব সেনাপতি তাকে হত্যা করেন। সাইফউদ্দিন নিজেও জাতিগতভাবে হাবশি ছিলেন।
তেজপুর

তেজপুর ভারতের অসম রাজ্যের শোণিতপুর জেলার প্রধান ও প্রশাসনিক শহর। আসামের রাজধানী গুয়াহাটি থেকে এই শহরের দূরত্ব প্রায় ১৮০ কিলোমিটার। ব্রহ্মপুত্র নদের উত্তর পারে অবস্থিত তেজপুর শহর চিত্রলেখা উদ্যান, অগ্নিগড়, জ্যোতি চিত্রবন ইত্যাদি ঐতিহাসিক স্মৃতিচিহ্নের জন্য বিখ্যাত।
হিন্দু ধর্মগ্রন্থ মহাভারতে উল্লেখ করা মতে প্রাচীন কালে বর্তমান তেজপুরে বান নামক রাজার আধিপত্য ছিল। রাজা বানের ঊষা নামক একটি কন্যা ছিল। ঊষা রূপে-গুনে সমৃদ্ধ ছিল। রাজা বান মায়াবলে আগুন দ্বারা আবৃত একটি দুর্গ নির্মাণ করেছিলেন এবং দুর্গটিতে ঊষাকে নিরাপদ ভাবে রাখা হয়েছিল। একদিন ঊষা স্বপ্নে এক সুন্দর যুবককে দেখেন। ঊষার কল্পনা অনুযায়ী চিত্রলেখা যুবকটির ছবি অঙ্কন করেন। অবশেষে জানা যায় যুবকটি শ্রীকৃষ্ণের নাতি অনিরুদ্ধ। চিত্রলেখার মাধ্যমে ঊষা ও অনিরুদ্ধের প্রেম শুরু হয়। রাজা বানের অনুমতি নাথাকায় তাহারা গন্ধর্ব প্রথায় বিবাহ করেন। বানরাজা ক্রোধিত হয়ে অনিরুদ্ধকে বন্দী করেন। নাতিকে মুক্ত করার উদ্দেশ্যে বানরাজা ও ভগবান শ্রীকৃষ্ণের সহিত যুদ্ধের সৃষ্টি হয়। বানরাজা ছিলেন শিবের উপাসক তিনি শিবের থেকে সাহায্যের জন্য প্রার্থনা করায় ভগবান শিব ও শিবের সেনা বানের পক্ষ হয়ে যুদ্ধে যোগদান করেন। শিবসেনা ও কৃষ্ণসেনার সহিত ঘটিত যুদ্ধে রক্তের বন্যা বয়ে যায় তখন থেকে এই স্থানের নাম তেজপুর নামে পরিচিত হয়। কারণ অসমীয়া ভাষায় রক্তকে "তেজ" বলা হয়।
চীন-ভারত যুদ্ধ এর অংশ হিসেবে নভেম্বর ১৯৬২ সালে এই শহরে চীন হামলার আশঙ্কা দেখা দেয়। ১৯শে নভেম্বর যুদ্ধ বিরাম ঘোষণার পর এই শহরে কোনো হামলা হয়নি।
ব্রহ্মপুত্র নদের উত্তর পারে এই শহর অবস্থিত। ব্রহ্মপুত্র তেজপুরের প্রধান নদ। জিয়াভরলী নামক একটি নদী তেজপুরের দক্ষিণ প্রান্ত দিয়ে প্রবেশ করে ব্রহ্মপুত্রের সাথে মিলিত হয়। এছাড়া নানা ছোট বড় পুকুর দিয়ে তেজপুর ভরপুর। পদুম পুখুরী এখানকার একটি বিখ্যাত জলাশয়।
শহরটি অরুণাচল ও ভুটানের সীমান্ত নিকটে অবস্থিত। এটি অত্যন্ত গুরুত্বপূর্ণ কারণ এর অতি নিকটে চীনের সীমান্ত রয়েছে। 
তেজপুর বিমানবন্দর টিতে তেজপুর বায়ু সেনা ঘাঁটি অবস্থিত। এটা পূর্ব কমান্ড-এর স্থায়ী বায়ুসেনা ঘাঁটি। এখানে দ্বিতীয় ও ১০৬তম স্কোয়াড্রন অবস্থিত যা প্রধান যুদ্ধবিমান সুখোই সু-৩০ এমকেআই সংবলিত।
সেনার পূর্ব কমান্ড-এর ৪র্থ কোর-এর ঘাঁটি এখানে অবস্থিত।
তেজপুরের প্রধান শিক্ষা প্রতিষ্ঠানগুলো হচ্ছে:
তেজপুরের প্রধান দর্শনীয় ধর্মীয় স্থান গুলো হচ্ছে :
ডেকারগাঁও শহরের প্রধান রেলওয়ে স্টেশন। তেজপুর নামক রেলওয়ে স্টেশন থাকলেও সেটা ব্রহ্মপুত্র তীরে পরিত্যক্ত অবস্থায় রয়েছে। এই অঞ্চলে এখনো ডিজেল লাইন রয়েছে।
শহরটি তেজপুর লোকসভার একটি অংশ।
বান্দা, পুরুলিয়া

বান্দা ভারতের পশ্চিমবঙ্গ রাজ্যের পুরুলিয়া জেলার রঘুনাথপুর শহর থেকে প্রায় পনেরো কিলোমিটার দূরে অবস্থিত একটি প্রত্নস্থল।
এই স্থানে একটি ১৪ফুট X ১৪ ফুট X ৭২ ফুট আয়তনের বর্গক্ষেত্রাকার রেখদেউল বর্তমান। দেউলের নিম্নতলের চত্বর আনুমানিক দেড়শ ফুট চওড়া ও আড়াইশো ফুট লম্বা। চত্বরের পূর্ব দিকে পাথর দিয়ে বাঁধানো সিঁড়ি ও উত্তরদিকে পাথরের স্তম্ভ হেলানো অবস্থায় বর্তমান। দেউলের সামনের দিকে আঙ্গিনায় আনুমানিক কুড়ি ফুটের একটি মন্ডপ রয়েছে, যার সামনের দিকে পাথরের স্তম্ভ বর্তমান। দেউলের পশ্চিম প্রান্তে আনুমানিক চার ফুট চওড়া আঙ্গিনার প্রবেশ পথ রয়েছে। উত্তরদিকে মূল দেউলের প্রবেশ পথ রয়েছে। দেউলের বেরিয়ে থাকা পাথরের রঙ খয়েরি ও ভেতরের সমান্তরাল পাথর বাদামী ধূসর বর্ণের। দেউলের পূর্ব দেওয়ালে পশ্চিমদিকে মুখ করে আনুমানিক দেড় ফুট উচ্চতার একটি পূর্ণাঙ্গ মকর মূর্তি বর্তমান এবং উপরের দিকে লতা, পাতা, ফুল ও একটি পাখির চিত্র বর্তমান। দেউলের তিন দেওয়ালে তিন ফুট চার ইঞ্চি দৈর্ঘ্যের ও দুই ফুট প্রস্থের তিনটি কুলুঙ্গী বর্তমান। মন্দিরের চূড়ায় একটি শতদল পদ্মের ভাস্কর্য বর্তমান। দেউলের তিন ফুট প্রস্থ ও সাড়ে ছয় ফুট উচ্চতার প্রবেশ পথ বর্তমান। দেউলকক্ষের ভেতরে পূর্ব ও পশ্চিম দেওয়াল ঘেঁষে সাড়ে ছয় ফুট দৈর্ঘ্যের, তিন ফুট প্রস্থের ও আড়াই ফুট উচ্চতার একটি বেদীমূল বর্তমান। গর্ভগৃহের প্রবেশ দ্বারের মাপ চৌদ্দ ইঞ্চি দৈর্ঘ্য ও তেরো ইঞ্চি প্রস্থ।
রাজনোয়াগড়

রাজনোয়াগড় ভারতের পশ্চিমবঙ্গ রাজ্যের পুরুলিয়া জেলার কেন্দা থানার অন্তর্গত একটি প্রত্নস্থল।
রাজনোয়াগড়ে তিন ফুট উচ্চতার একটি ক্ষয়ে যাওয়া জৈন তীর্থঙ্কর মূর্তি পাওয়া গেছে। মূর্তির ওপরে মালা হাতে উড়ন্ত গন্ধর্ব ও গন্ধর্বীর মূর্তি ও নিচে দুই চামরধারী বর্তমান। দুইপাশে চার জন তীর্থঙ্করের মূর্তি খোদিত। মূর্তিটি নবম বা দশম শতাব্দীর বলে অনুমান করা হয়।
ঝুমুর গান

ঝুমুর গান ভারতের পশ্চিমবঙ্গ, ঝাড়খণ্ড ও উড়িষ্যা রাজ্যের বিস্তীর্ণ অঞ্চলে প্রচলিত লোকগীতি বিশেষ।
ঝুমুর গান ভারতের পশ্চিমবঙ্গ রাজ্যের পুরুলিয়া, বাঁকুড়া, বীরভূম, পূর্ব মেদিনীপুর ও পশ্চিম মেদিনীপুর জেলা; ঝাড়খণ্ড রাজ্যের সাঁওতাল পরগণা, সিংভূম, রাঁচি, হাজারিবাগ, পালামৌ, গিরিডি, ধানবাদ ও বোকারো জেলা এবং উড়িষ্যা রাজ্যের ময়ূরভঞ্জ, সুন্দরগড়, কেঁওনঝাড় ও সম্বলপুর জেলা ইত্যাদি এক বিস্তীর্ণ এলাকায় প্রচলিত।
ঝুমুর গানের প্রাচীনত্ব সম্বন্ধে খুব একটা তথ্য পাওয়া যায় না, তবে সাহিত্যরত্ন হরেকৃষ্ণ মুখোপাধ্যায়ের মতে এই গান প্রায় হাজার বছর ধরে চলে আসছে। তার মতে ঝুমুরের সঙ্গে কীর্তন মিশে পরবর্তীকালে যাত্রার উদ্ভব ঘটেছে। সুভাষ মুখোপাধ্যায় তার "পশ্চিম সীমান্তবঙ্গের লোকগীতি" গ্রন্থে উল্লেখ করেছেন যে মধ্যযুগে ঝুমুর শব্দের প্রচলন ছিল। মধ্যযুগের পদকল্পতরু গ্রন্থের একটি পদে লেখা রয়েছে, 'যুবতী যুথ শত গায়ত ঝুমরী'। বিদ্যাপতি তার পদাবলীতে লিখেছেন, 'গওই সহি লোরি ঝুমরি সঅন - আরাধনে যাঞা'। গোবিন্দদাসের পদেও পাওয়া যায়, 'মদনমোহন হরি মাতল মনসিজ যুবতী যুথ গাওত ঝুমরী।'
পূর্বে ঝুমুর গানগুলি মুখে মুখে রচিত হত, দাঁড় নাচের গান হিসেবে ব্যবহৃত হত এবং কোন ভণিতা বা পদকর্তার উল্লেখ থাকতো না। কিন্তু চৈতন্য পরবর্তী যুগে ভণিতাযুক্ত ঝুমুরের সূচনা হয় এবং ধীরে ধীরে নৃত্যে মহিলাদের অংশগ্রহণ নিষিদ্ধ হলে পুরুষদের মহিলা সেজে দাঁড় নাচে অংশগ্রহণের প্রচলন শুরু হয়। এই সময় ঝুমুর গানের ওপর ভিত্তি করে শাস্ত্রীয় সঙ্গীত ও কীর্তনের সুরে নাচনী নাচ ও দরবারী ঝুমুরের প্রচলন হয়। এই সময়ের ঝুমুরে পুরাণকাহিনি, সহজিয়া বাউলতত্ত্ব এবং রাধা কৃষ্ণের প্রেম বিষয়ক বৈষ্ণব ভক্তিতত্ত্ব স্থান পায়।ভারতের স্বাধীনতা পরবর্তী ঝুমুর গান বিভিন্ন সামাজিক ও রাজনৈতিক সমস্যার ওপর রচিত হওয়া শুরু হয়।
নৃত্য, গীত ও বাদ্য সহযোগে ঝুমুর গাওয়া হলেও এতে গীতের প্রাধান্য থাকে। গানের সুর উচ্চগ্রাম থেক নিম্নগ্রামে অবরোহণ করা হয়, যা ঝুমুরের অন্যতম প্রধান বৈশিষ্ট্য। তালকে অগ্রাহ্য করে মাত্রা অনুসরণ করে সুর দেওয়া হয়। সম থেকে শুরু না করে খালি থেকে গান শুরু করা হয়। সাধারণতঃ সমঝদারের আসর ও নাচের আসর এই দুই জায়গায় ঝুমুর গাওয়া হয়। সমঝদারের আসরে বৈঠকী, ছুট ও পালাবদ্ধ ঝুমুর গাওয়া হয়। বৈঠকী ঝুমুরে গায়ক একজন, কোন নাচ থাকে না এবং বাদ্য হিসেবে ব্যবহৃত হয় হারমোনিয়াম ও পাখোয়াজ। ছুট ঝুমুর নাচ, গান, বাজনা সহযোগে একটি পূর্ণাঙ্গ ঝুমুর। পালা ঝুমুর একটি বিষয়কে কেন্দ্র করে গাওয়া হয়। নাচের আসরে নাচ, গান, বাজনা সহযোগে একটি পূর্ণাঙ্গ ঝুমুর গাওয়া হয়। এই আসরে রসক্যা বা রসিক সহযোগে নাচনী নাচ হয়ে থাকে। ঝুমুরকে কেন্দ্র করে বেশ কিছু সুর ও তালের প্রচলন হয়েছিল, যার মধ্যে অধিকাংশের অস্তিত্ব বর্তমানে নেই। তবে ডহরওয়া, পতরতুলা, বেঁগাড়ি, পাটিয়ামেধা, রিঁঝামাঠা, ঝুমরা, ঝুমটা, একডাঁড়িয়া, গোলোয়ারি, নাগপুরিয়া, তামাড়িয়া, শিখারিয়া, পাঁচপরগণিয়া, মুদিআরি প্রভৃতি সুরের অস্তিত্ব বর্তমানে রয়েছে।
বিষয়বস্তু ও রচনার বৈশিষ্ট্য অনুসারে ঝুমুর গানকে নানা ভাগে বিভক্ত করা হয়।
রহমান (ভারতীয় অভিনেতা)

রহমান (জন্মঃ রশিন রহমান ২৩ মে আবুধাবি, সংযুক্ত আরব আমিরাত) হলেন একজন ভারতীয় চলচ্চিত্রাভিনেতা যিনি প্রধাণত মালায়ালাম, তামিল এবং তেলুগু চলচ্চিত্রে অভিনয় করে থাকেন। তিনি ১৯৮৩ সালের মালায়ালাম চলচ্চিত্র "কদেভাইড" অভিনয়ের মাধ্যমে চলচ্চিত্রে শিল্পে আগমন করেন এবং ১৫০টির বেশি চলচ্চিত্রে অভিনয় করেছেন। তিনি ১৯৮০ দশকের মালায়ালাম সিনেমার জগতে জনপ্রিয় একজন চলচ্চিত্র তারকা ছিলেন এবং ১৯৯০ এর দশকে তামিল এবং তেলুগু চলচ্চিতে প্রবেশ করেন। তিনি ২০০৪ সাল থেকে পুনরায় মালায়ালাম চলচ্চিত্রে ফিরে আসেন এবং ২০০০ সাল থেকে তামিল ও তেলুগু চলচ্চিত্রে সহ-তারকা হিসেবে কাজ করছেন।
রহমানের স্থানীয় জায়গা হল নিলাম্বুর, মালাপ্পুরাম জেলা, কেরালা। রহমান বেঙ্গালুুরুর বাল্ডউইন বয়েজ হাই স্কুল, আবুধাবি এর "সেন্ট জোসেফ আবুধাবি,উটি এর "রেক্স হায়ার সেকেন্ডারী স্কুল", এবং নিলাম্বুর এর "ম.ই.এস মাম্পাড কলেজ" পড়াশোনা করেন।
তিনি মেহেরুন্নেছার সাথে বিবাহ বন্ধনে আবন্ধ হন। এই দম্পতির ২টি সন্তান রয়েছে; একজন হলেন রুসদা ও অপরজন আলিশা। এ. আর. রহমান রহমানের স্ত্রীর বড় বোন সায়রা বানুকে বিয়ে করেন।
রহমানের আসন্ন চলচ্চিত্রের মধ্যে রয়েছে, "লিভেন্দার", কুক্কু সুরিন্দরম পরিচালিত "ইন্তে সত্যানওয়েসেনা পারিকসাঙ্গাল" এবং জাতীয় চলচ্চিত্র পুরষ্কারপ্রাপ্ত পরিচালক বেনু নায়ারের "ব্লু"।
তার তামিল ছবির মধ্যে রয়েছে "ইন্নামো নাদাক্কুথু"।
কাধাল পাগদাই - তামিল টিভি - কে. বলচন্দ্র
বিল্ডমুসেট

বিল্ডমুসেট (; বাংলা অর্থ: ছবি জাদুঘর) উমিয়া, উত্তর সুইডেনে অবস্থিত একটি সমসাময়িক শিল্প জাদুঘর।
উমিয়া বিশ্ববিদ্যালয় দ্বারা ১৯৮১ সালে প্রতিষ্ঠিত হয় এই জাদুঘর এবং এখানে সুইডীয় ও আন্তর্জাতিক সমসাময়িক শিল্প, চাক্ষুষ সংস্কৃতি, নকশা এবং স্থাপত্য প্রভৃতির প্রদর্শন করা হয়। প্রদর্শনী প্রোগ্রামের সাথে এটি বক্তৃতা, স্ক্রীনিং, কনসার্ট, প্রদর্শনী এবং কর্মশালার আয়োজন করে। ২০১২ সালের বসন্তে, জাদুঘর উমিয়া আর্টস ক্যাম্পাস নেভিগেশন নতুন প্রাঙ্গনে সেগুলোকে স্থানান্তর করে। নতুন বিল্ডমুসেট যা একটি সাত তলা বিল্ডিং (স্থপতি: হেনিং লারসেন স্থপতি), মে ১৯, ২০১২ থেকে জনসাধারণের জন্য উন্মুক্ত করে দেয়া হয়।
ভবনের বহির্দিক এলোমেলোভাবে ব্যবধানে জানালা মধ্যে আবৃত এবং সম্মুখীন একজাতীয় হালকা পদার্থে তৈরি যা সময় অতিক্রান্ত হওয়ার সাথে সাথে ধূসর বর্ণ ধারণ করবে। ভবনটির অভ্যন্তরদিক জানালার শ্বেত দ্বারা সজ্জিত এবং উক্ত দিক উরে নদীতীরের দিকে মুখ করে থাকে।
বিল্ডমুসেট ইউরোপীয় জাদুঘর ফোরাম কর্তৃক নভেম্বর, ২০১৩ সালে ইউরোপের তিনটি জাদুঘরের মধ্যে একটি হিসেবে মনোনীত হয়। ইউরোপ মিউজিয়াম প্রাইজ কাউন্সিল তিনটি জাদুঘরের একটির স্বীকৃতি পায়।
১৯৮১-২০১১ সালের দিকে বিল্ডমুসেট গ্যামলিয়ার একটি নব-নির্মিত ভবনে অবস্থিত ছিল যা ভ্যাস্টারবটেন জাদুঘরের নিকটে। ১৯৯৪ সালে বিল্ডমুসেটকে ছয়টি প্রদর্শনীর হলে পাঠানো হয় এবং মোট ১,২০০ বর্গমিটার স্থান লাভ করে।
মোহাম্মদ রফি (ফুটবলার)

মোহাম্মদ রফি (, ; জন্ম: ২৪ মে ১৯৮২) হলেন একজন ভারতীয় পেশাদার ফুটবল খেলোয়াড়। তিনি সর্বশেষ ভারতের পেশাদার ফুটবল লিগের শীর্ষ স্তর ইন্ডিয়ান সুপার লিগের ক্লাব কেরল ব্লাস্টার্স এবং ভারত জাতীয় দলের হয়ে আক্রমণভাগের খেলোয়াড় হিসেবে খেলেছেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেছেন।
২০০৪–০৫ মৌসুমে, ভারতীয় ক্লাব ভারতীয় স্টেট ব্যাংক কেরলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি দুই মৌসুম অতিবাহিত করেছিলেন; ভারতীয় স্টেট ব্যাংক কেরলের হয়ে তিনি ২০ ম্যাচে ১২টি গোল করেছিলেন। অতঃপর ২০০৬–০৭ মৌসুমে তিনি মহিন্দ্র ইউনাইটেডে যোগদান করেছিলেন। মহিন্দ্র ইউনাইটেডে চার মৌসুম অতিবাহিত করার পর চার্চিল ব্রাদার্সের সাথে চুক্তি স্বাক্ষর করেছিলেন, যেখানে তিনি ৮ ম্যাচে ২টি গোল করেছিলেন। পরবর্তীকালে, তিনি মুম্বই টাইগার্স, মুম্বই, এটিকে, কেরল ব্লাস্টার্স, চেন্নাইয়িন এবং কেরল ব্লাস্টার্সের হয়ে খেলেছিলেন।
রফি ২০১০ সালে ভারতের হয়ে আন্তর্জাতিক পর্যায়ে অভিষেক করেছিলেন; ভারতের জার্সি গায়ে তিনি সর্বমোট ৬ ম্যাচে ১টি গোল করেছিলেন।
মোহাম্মদ রফি ১৯৮২ সালের ২৪শে মে তারিখে ভারতের কেরলের কাসারগড়ে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০০৯–১০ আই-লিগে তিনি রেকর্ডসংখ্যক ১৪ গোল করে মৌসুম শেষ করেছিলেন, যা ভারতীয় কোন আক্রমণভাগের খেলোয়াড়ের জন্য এক মৌসুমে সর্বোচ্চ ছিল। একই মৌসুমে তিনি মহিন্দ্র ইউনাইটেডের বর্ষসেরা খেলোয়াড় নির্বাচিত হয়েছিলেন। রফির দৃষ্টান্ত অনুসরণ করে তার ছোট ভাই মোহাম্মদ শফি চিরাগ ইউনাইটেড এবং কেএসইবি-এর হয়ে খেলেছেন।
২০১৩ সালের ২৪শে নভেম্বর তারিখে এক ঘোষণায় জানানো হয়েছিল যে; রফি মুম্বইয়ের সাথে চুক্তি স্বাক্ষর করেছিলেন। তার সাথে আরো ৩ জন খেলোয়াড় চুক্তি স্বাক্ষর করেছিলেন; যারা হলেন খেলেম্বা সিং, পাপাচেন প্রদীপ এবং পিটার কোস্তা। তিনি ২০১৩ সালের ২রা ডিসেম্বর তারিখে শ্রী শিব ছত্রপতি স্পোর্টস কমপ্লেক্সে ইস্টবেঙ্গলের বিরুদ্ধে অভিষেক করেছিলেন; উক্ত ম্যাচে তিনি মুম্বইয়ের হয়ে পুরো ৯০ মিনিট খেলেছিলেন, যেখানে তার দল ৩–২ গোলের ব্যবধানে জয়লাভ করেছিল।
২০১০ সালের ৪ঠা সেপ্টেম্বর তারিখে, ২৮ বছর, ৩ মাস ও ১১ দিন বয়সে, ডান পায়ে ফুটবল খেলায় পারদর্শী রফি থাইল্যান্ডের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ভারতের হয়ে অভিষেক করেছিলেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি থাইল্যান্ড ০–১ গোলের ব্যবধানে জয়লাভ করেছিল। জাতীয় দলের হয়ে অভিষেকের ২ মাস ও ১০ দিন পর, ভারতের জার্সি গায়ে প্রথম গোলটি করেছিলেন; ২০১০ সালের ১৪ই নভেম্বর তারিখে, কুয়েতের বিরুদ্ধে ম্যাচের ৬৯তম মিনিটে ভারতের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছিলেন।
আজিম প্রেমজী

আজিম হাশিম প্রেমজী (জন্মঃ ২৪ জুলাই ১৯৪৫) হলেন একজন ভারতীয় বিশিষ্ট শিল্পপতি এবং লোকহিতৈষী ব্যক্তি। এছাড়াও তিনি উইপ্রো লিমিটেডের সভাপতির দায়িত্ব পালন করছেন। সফটওয়্যার শিল্পে ভারতীয় নেতাদের অন্যতম একজন হিসাবে বৈচিত্রতা এবং উত্থান বৃদ্ধির মধ্যে দিয়ে বিগত চার দশক ধরে কোম্পানী পথনির্দেশক হিসেবে কাজ করছেন। ২০০০ সালে তিনি এশিয়াউইক কর্তৃক বিশ্বের ২০ জন সবচেয়ে প্রভাবশালী পুরুষ এর ভোট পেয়েছিলেন। তিনি দু'বার টাইম ম্যাগাজিন কর্তৃক ১০০ জন সবচেয়ে প্রভাবশালী মানুষের তালিকায় অন্তুভূক্ত হয়েছিলেন; যাতে করে প্রথমবার ২০০৪ সালে এবং দ্বিতীয়বার ২০১১ সালে নির্বাচিত হন। প্রেমজীর উইপ্রোতে ৭৫% শতাংশ মালিকানা রয়েছে এবং এছাড়াও তিনি একটি প্রাইভেট ইকুইটি ফান্ড প্রেমজিউনভেস্ট এর মালিক। যেটি তার ব্যক্তিগত পোর্টফোলিও থেকে মার্কিন ডলার $ ১ বিলিয়ন বিনিময়ে পরিচালিত হয়ে থাকে।
১৯৬৭ সালে তার পিতার মৃত্যুর সংবাদ পাওয়ার পরে মাত্র ২১ বছর বয়সে তিনি স্ট্যানফোর্ড বিশ্ববিদ্যালয় থেকে বাড়ি ফিরে আসেন। যেখানে তিনি প্রকৌশল বিষয়ে অধ্যয়নরত ছিলেন।
আজিম ভারতের মুম্বাই শহরে জন্মগ্রহণ করেন। তিনি ব্রিটিশ ভারতের গুজরাটের একটি পার্শী সম্ভ্রান্ত পরিবারের অন্যতম অংশ ছিলেন। তার পিতামহ একজন সুপরিচিত ব্যবসায়ী ছিলেন এবং তিনি মায়ানমার এর চাউল রাজা নামে পরিচিত ছিলেন। বিভক্তির পরে জিন্নাহ পাকিস্তান আসতে তার পিতামহ আমন্ত্রণ জানানো হলে তিনি তা প্রত্যাখান করেন এবং ভারতে থাকার সিদ্ধান্ত গ্রহণ করেন।
ফোর্বস এর ২০১৮ প্রতিবেদন অনুযায়ী তিনি বর্তমানে ভারতের তৃতীয় ধনবান ব্যক্তি এবং বিশ্বের ৫৮তম ধনী ।
২০১৯ সালে ফোর্বসের বিশ্বজোড়া কোটিপতি তালিকায় ৩৬তম তিনি । তার সম্পত্তির পরিমাণ ২২.৬ বিলিয়ন মার্কিন ডলার।
২০০১ সালে তিনি একটি অলাভজনক প্রতিষ্ঠান হিসেবে আজিম প্র্রেমজী ফাউন্ডেশন প্রতিষ্ঠা করেন।